1. Odgovornost za organizovanje sistema traganja i spasavanja na kopnu i moru leži naMUP-u (Ministarstvu unutrašnjih poslova i javne uprave) i MT (Ministarstvu saobraćaja, pomorstva i telekomunikacija). Ova dva ministarstva su odgovorna za utvrđivanje kriterijuma i procjenu adekvatnosti resursa, odziva i koordinacije u sistemu traganja i spasavanja vazduhoplova u nevolji na kopnu i moru.\n3. ARCC je baziran u Podgorici i osnovan je sa namjerom da pomogne u spasavanju ljudi kod vazduhoplovnih nevolja putem efikasne koordinacije i korišćenja adekvatnih resursa. Radeći zajedno sa policijom, medicinskim osobljem ARCC obezbjeđuje SARhelikopter u čijem je sastavu spasilački tim gorske službe spasa koji djeluju u slučaju vazduhoplovnog incidenta. ARCC je operativan 24 časa na dan, 365 dana u godini i spreman je da reaguje unutar regiona za traganje i spasavanje Crne Gore (SRR).\n4. ARCC je takođe SPOC (Jedinstvena tačka kontakta) za internacionalni sistem satelita COSPAS-SARSAT. Ovaj sistem satelita prima dojavu o nevolji od vazduhoplovnog, pomorskog ili personalnog lokator-transmitera putem zemaljskih stanica i na kraju doITMCC (Italijanski MCC Bari). Italijanski MCC Bari procesuira dojavu SPOC-u (Jedinsvenoj tački kontakta) unutar regiona SRR gdje je vazduhoplovna nevolja locirana.


Slobodna Hercegovina » Dodik: Želimo da živimo u našoj slobodi!\nDodik: Želimo da živimo u našoj slobodi!\n“Treba nam mir i mi ga želimo, želimo da budemo deo civilizovane Evrope, ali ne želimo da nam Evropa nameće bosansku državu i jezik. BiH je pokazala sve osim toga da je sposobna da preživi, ali o tome ćemo govoriti u neko drugo vreme”, rekao je Dodik na svečanosti kojom RS obeležava i stogodišnjicu Sarajevskog atentata.\nSrbi, kako je istakao, neće dozvoliti nikome da oskrnavi njihovu istoriju i slobodu, jer pucanj Gavrila Principa u austrougarskog prestolonaslednika nije bio pucanj u Evropu, već pucanj za slobodu, početak emancipacije i konačno oslobadjanje od okupatora.\n“Slobodarske ideje tog vremena su nas vukle kroz sve ovo vreme. Došli smo u 2014. u kojoj razni medjunarodni okupatori pokušavaju da nam nametnu ono što nije uspela Austrougarska…U čemu je razlika, zašto smo živeli ovih sto godina? Mi to ne želimo, hoćemo našu slobodu i hoćemo u njoj da živimo”, rekao je Dodik.\nAndrićev institut, centralna gradjevina Andrićgrada, je, prema Dodikovim rečima, upravo mesto sa koga će se proneti ime srpskog naroda i njegove borbe za slobodu, i na kojem će biti predstavljana nacionalna istorija i budućnost srpskog naroda.\n“Svaki Srbin koji drži do sebe zna šta se ovde dešava – ovde je pozdrav slobodi i našem jedinstvu. Pozivamo sve da nam se pridruže u očuvanju mira na ovim prostorima i slobodi za sve”, poručio je Dodik.\n“Videli smo da mnogi žele, ne samo da eliminušu Srbe, već da i unište njihovu istoriju. Iz Sarajeva su isterali Srbe, a onda su počeli da nam otimaju i istoriju. Bilo je logično da tamo odakle smo morali da se iselimo povučemo i svoju istoriju i donesemo je ovde”, rekao je Dodik.\n“Danas je jasno da postoji nešto što ima ime i prezime, to je srpski narod, čije je ime Srbije, a prezime Republika Srpska”, zaključio je Dodik.\nKusturica je zahvalio Vladi RS i predsedniku Dodiku na pomoći koju su pružili ovom projektu, ali i Vladi Srbije i Srpskoj naprednoj stranci na prilozima koji su omogućili da se ovaj kompleks podigne.


Predsednik Thaçi: Ujedinjene Nemačke je postalo nada za slobodu i demokratiju u naem regionu - Novosti i Događanja - Predsednik Republike Kosova - Hashim Thaçi\nPredsednik Thaçi: Ujedinjene Nemačke je postalo nada za slobodu i demokratiju u naem regionu\nPritina, 5. oktobar 2016. godine  Predsednik Republike Kosova, Hashim Thaçi, danas je učestvovao na svečanoj ceremoniji obeleavanja 26. godinjice ujedinjena Nemačke, koju je organizovala ambasada Nemačke na Kosovu.\nPred mnogim diplomatskim predstavnicima i predstavnicima kosovskih institucija, predsednik Thaçi je rekao da ovo nije slavlje samo nemačkog naroda, već i slavlje Evrope i svih naroda koji ele slobodu.\nUjedinjene dve Nemačke je slavlje za narode Istočne Evrope, jer je najubedljiviji znak da je vreme jednopartijskog sistema, vreme zabrane drugačijeg miljenja okončano. To je bio znak da epoha slobode, demokratije i jednakosti počinje i za Istočnu Evropu, rekao je predsednik Thaçi.\nPrema njegovom miljenju, ovako je doivljen ovaj dan među narodima Balkana, obuhvatajući i Kosovo.\nUjedinjenje Nemačke je postalo nada za slobodu i demokratiju. Postalo je nadahnuće za mnoge pokrete protiv komunizma i monizma na Balkanu, dodao je on.\nTakođe, predsednik Thaçi je govorio i o podrci koju su nemački narod i drava pruali Kosovu u različitim periodima. On je rekao da su vrednosti nemačkog drutva, Kosovari upoznali jo 60-tih godina, prvim talasom gastarbajtera.\nDanas je od ovog talasa ostala velika kosovska dijaspora, najbitniji most koji povezuje Kosovo i Nemačku, ali i jedan od glavnih hranitelja Kosova. Podrka Kosovu je nastavljena i tokom 90-tih godina kada je Nemačka otvorila vrata stotinama hiljada proteranih od strane Miloevićevog reima, rekao je on.\nPredsednik Thaçi je rekao da je Nemačka nakon rata bila glavni podravalac pokuajima za mir i stabilnost u regionu Balkana.\nIskorićavajući istorijsko iskustvo francusko-nemačkog pomirenja, nemačka diplomatija i lično kancelarka Merkel bili su nepokolebljivi podravaoci procesa normalizacije odnosa između Kosova i Srbije, ocenio je predsednik Thaçi.\nOn je rekao da će kosovski narod zauvek biti zahvalan nemačkoj prijateljskoj dravi i narodu.\nNa bitne dane, kao to je ovaj danas, elimo da produbimo saradnju i prijateljstvo među nama, zaključio je predsednik Thaçi.


PREDSTAVLjANjE PROJEKTA ACT NAMENjNOG PODRŠCI LOKALNIH OCD\nHelvetas Swiss Intercooperation i Građanske inicijative pozivaju zainteresovane organizacije civilnog društva da prisustvuju predstavljanju projekta ACT, 17. decembra 2019. godine od 10.30 do 15 časova u Kući aktivizma (Dobračina 55, Beograd).\nCilj projekta je aktivno građansko društvo, u kome građani više učestvuju u procesima donošenja odluka, naročito na lokalnom nivou.\nACT ima tri komponente kroz koje će pružiti podršku civilnom društvu, pri čemu će fokus biti na organizacijama na lokalnom nivou. Podrška će se pružati kroz različite šeme grantova i razvoj kapaciteta organizacija sa fokusom na:\n• izgradnju i jačanje veza OCD sa građanima, jačanje kapaciteta OCD za javno zagovaranje i bolje formulisanje potreba građana i jačanje kapaciteta za pružanje usluga u lokalnoj zajednici;\n• razmenu znanja i iskustava OCD, kao i uspostavljanje saradnje, kroz različite mreže OCD u cilju povećanja uticaja u procesu donošenja odluka za dobrobit građana;\n• saradnju OCD i lokalnih samouprava u cilju pružanja boljih usluga građanima.\nUčešće predstavnika OCD potrebno je da potvrdite najkasnije do 10. decembra 2019, registracijom na https://www.surveymonkey.com/r/ZFXL3PV. Broj prijava će biti ograničen zbog limitiranih kapaciteta. Ukoliko niste u mogućnosti da prisustvujete, moći ćete da pratite događaj putem Lajvstrima, koji će biti obezbeđen na internet stranici Građanskih inicijativa ili putem facebook stranice ACT projekta.\nACT će tokom naredne godine održati info dane širom Srbije na kojima će detaljno predstaviti buduće aktivnosti projekta i program dodele grantova.\nRealizaciju ovog projekta omogućila je Vlada Švajcarske, kroz Švajcarsku agenciju za razvoj i saradnju (SDC), opredeljujući sredstva u ukupnom iznosu od 5,3 miliona švajcarskih franaka za realizaciju programa „Za aktivno građansko društvo zajedno – ACT.\nRadni jezik je srpski, uz obezbeđen prevod na i sa engleskog jezika. Organizator će pokriti putne troškove učesnika van Beograda.\nAgenda i pozivno pismo su dostupni na https://www.civilnodrustvo.gov.rs/poziv/predstavljanje-projekta-act-namenjnog-podr%C5%A1ci-lokalnim-ocd.39.html?invitationId=667


Nakon što je klub analizirao spornu objavu turskog fudbalera, ali i razgovora između klupskih zvaničnika i igrača, došlo je do zaključka da je najbolje rešenje da dođe do prekida saradnje sa Sahinom.\nGlavni faktor u donošenju odluke bila je Sahinovo nepoštovanje klupskih vrednosti. Kako navode na klupskom sajtu, Čenk je dobio dozvolu da nastavi trening sa ekipom, ali i da igra utakmice za druge timove.\nMnogi navijači sa oduševljenjem su reagovali na vest o otkazu Sahina. Kako kažu neki od njih, ponosni su na klub, a poruke stižu iz celog sveta. Ljubitelji fudbala iskazuju poštovanje prema potezu na koji su se odlučili ljudi iz Sent Paulija, koji su jasno stavili do znanja da politika ne treba da ima mesto u sportu.\nŠOK U KALIFORNIJI Bogdan Bogdanović NAPUŠTA Sakramento, zbog BOLJEG UGOVORA


Namirnice koje sagorijevaju kalorije i ubrzavaju metabolizam - Prnjavorski informativni portal\nUbacivanje u ishranu namirnica koje sagorijevaju masnoće i ubrzavaju metabolizam vam može dosta pomoći u skidanju neželjenih kilograma i učiniti lakšim vaše napore da smršate. Metabolizam se može definisati kao pretvaranje hrane u energiju, što zahtijeva i sagorijevanje kalorija.\nTokom nekoliko proteklih godina sprovedeno je dosta istraživanja na temu efekata hrane na organizam. Neke namirnice koje sagoravaju masnoće i ubrzavaju metabolizam zapravo povećavaju brzinu osnovnog metabolizma (basal metabolic rate – BMR). To je broj kalorija koje vaš organizam sagori dok mirujete i dok se obavljaju normalne biološke funkcije. Jedenjem ove hrane na svaka dva ili tri sata možete ubrzati metabolizam i tako ubrzati proces sagorijevanja masnoća koje nikako ne možete da skinete.\nOmega-3 masne kiseline imaju uticana na nivo hormona leptina koji je vezan za masnoće. Za leptin se smatra da utiče na broj potrošenih kalorija i onih koje se skladište u organizmu kao masnoće. Zato ljudi sa niskim nivoom leptina obično sagorijevaju više kalorija nego oni koji imaju visok nivo ovog hormona u krvi. Najbolji izvori omega-3 masnih kiselina su tunjevine, nemasna riba, losos i sardine. Zdrava ishrana koja sadrži ove namirnice koje sagorijevaju masnoće i povećavaju metabolizam u kombinaciji sa umjerenom fizičkom aktivnošću će dosta ubrzati vaš metabolizam i pomoći vam da se otarasite suvišnih kilograma i vratite u formu za kratko vrijeme.


Fondacija Novak Đoković: Novi načini za doniranje - Pokazivač\nFondacija Novak Đoković: Novi načini za doniranje\nFondacija Novak Đoković će i na teritoriji Velike Britanije primati donacije namenjene saniranju vrtića i škola u Srbiji uništenih u nedavnim poplavama. Svi ljudi dobre volje koji brinu za naše sugrađane kojima je pomoć u ovim trenucima preko potrebna, moći će novac da uplate preko Virgin Money Giving i Just Giving web sajtova.\nTakođe, svi koji žive na teritoriji Velike Britanije imaju mogućnost da svoju donaciju uplate i putem sms-a, odnosno, slanjem poruke na broj 70070, tako što ce ukucati WYWG12 £10 u telo poruke.\nDonacija preko sajta Virgin Money Giving\nOtvorite veb-sajt http://uk.virginmoneygiving.com/giving/ ili kliknite na JUST GIVING dugme na naslovnoj stranici\nIzaberete opciju „Make a donation“ i u polju „Donate to charity“ upišite „Novak Đoković Fondacija“. Pretraga Vas vodi do stranice na kojoj se može realizovati donacija\nKlikom na dugme „Make a donation“ izaberite novčani iznos koji želite da donirate\nDonacija preko sajta Just Giving\nKoristeći JUST GIVING donate button na početnoj web stranici Fondacije ili odlaskom na home page samog sajta: https://www.justgiving.com/\nU polju „Search for a charity, friend or project“ upišite „Novak Đoković Fondacija“. Pretraga će Vas odvesti do stranice na kojoj će te direktno moći da donirate.\nNakon izbora načina doniranja i iznosa donacije, potrebno je do kraja ispratiti proceduru kako bi se doniranje uspešno finalizovalo.\nNa našem sajtu, u okviru Donate stranice nalaze se linkovi koji vode direktno do Virgin Money Giving i Just Giving web stranice. Preko ove dve kompanije, svi zainteresovani će moći direktno da doniraju sredstva.\nKoristimo ovu priliku da se zahvalimo svima koji su već uplatili svoje donacije u Velikoj Britaniji i apelujemo na sve naše prijatelje da nam se pridruže i pomognu u što bržoj sanaciji poplavljenih škola i vrtića u Srbiji.\nPrethodni tekstSlika dana: nebeske stepenice\nSledeći tekstSREĆAN JE KO UME DA VOLI


DVA DANA HEDONIZMA: Ukusi Vojvodine u Limanskom parku u Novom Sadu – Ukusi Vojvodine\nU okviru festivala organizovano je veliko takmičenje u kom učestvuju kuvari iz cele Srbije. Tema takmičenja je vojvođansko jelo na moderan način, a predsedik žirija je poznati kuvar Steva Karapandža.\nFestival „Ukusi Vojvodine” nudi jedinstvenu priliku da na jednom mestu i svim svojim čulima iskusite autentičnu Vojvodinu. Zato je ovo događaj koji pravi hedonisti ne smeju propustiti.\nU Limanskom parku, kao nikada pre, posluženo je više od sto tipičnih vojvođanskih jela. Tradicionalni i nezamenljivi nedeljni ručak sa rinflajšem prelivenim sosevima što od mirođije, što od višanja ili paradajza, svakako je centralni događaj.\nJadraka Beljan Balaban, menadžerka festivala, kaže da „Ukusi Vojvodine“ imaju nekoliko segmenata.\nProgram festivala počeo je juče u jutarnjim satima kada je upriličeno takmičenje u kuvanju „Tradicionalno vojvođansko jelo na moderan način”, degustacijom i prodajom domaćih proizvoda, kao i kulturno-umetničkim programom KUD-a “Sonja Marinković” i mališana iz PU “Radosno detinjstvo”.\nNakon svečanog otvaranja posetioci i učesnici festivala imali su priliku da uživaju uz zvuke Velikog tamburaškog orkestra Radio televizije Vojvodine, kao i sastava “Hat matters Quintet”.\nU Limanskom parku predstavljeni su svi proizvođači domaćih proizvoda – sireva, kulena, povrća, ajvara i svih onih koji mogu da se nađu širom Vojvodine u malim proizvodnjama na poljoprivrednim gazdinstvima. Pored proizvođača domaćih proizvoda na Festivalu su predstavljeni i restorani iz Vojvodine koji imaju u ponudi vojvođanska jela. Tokom oba dana festivala održana su takmičenja kuvara, zatim bogat zabavni program, kao i edukativne radionice za najmlađe.


NATO tukao po Srbiji, a Lukašenko seo u avion i došao u Beograd: Predsednik Belorusije bio uz Srbe kada im je bilo najteže | Novosti.RS\n03. 12. 2019. u 13:33\nMi smo sa dozom straha otkrili padobrane ispod svojih sedišta, seća se Aleksander Zimovski\nU nedelju, 24. marta, navršava se 20 godina od kada su NATO snage počele bombardovanje Jugoslavije. Uoči godišnjice tragičnih događaja, beloruski i ruski novinar, u prošlosti, jedan od lidera Bel-tele-radiokompanije i voditelj programa "Resonance", Alekander Zimovski, priseća se svog leta za Beograd tokom vazdušnih napada 1999. godine.\nNovinar se u nezgodno vreme nalašao u pratnji predsednika Belorusije Aleksandra Lukašenka, koji je iz Minska odletio za Beograd kako bi se sastao sa predsednikom SRJ Slobodanom Miloševićem.\nPrema memoarima novinara, "putovanje je bilo veoma intenzivno, jer je trajalo manje od jednog dana".\n- Kada smo poleteli iz Minska sa gejta broj 1, onda je to bio Tu-154, mi smo sa čuđenjem i dozom straha otkrili padobrane ispod svojih sedišta. Ležali su na mestu na kom su obično smešteni prsluci u avionima ... Pravi vojni padobrani, pokazali su nam kako da ih pričvrstimo - priseća se Zimovski.\nKako piše u memoarima, čak i pre nego što je Lukašenko otišao u Beograd, iz NATO su javili da ne garantuju bezbednost predsedničkog leta, ali je ruska strana obećala da će obezbediti bezbedno praćenje letelice putem elektronskog ratnog sistema.\nKako se dalje priseća Zimovski, sastanak lidera održan je u rezidenciji nedaleko od Beograda, gde su gosti bili u pratnji omanje delegacije.\n- Po nas je dovezen "merzedes" iz 1969. godine, ali to nije bio znak nepoštovanja - kaže Zimovski, dok pojašnjava da u uslovima vazdušnih napada nije bilo moguće organizovati bolje vozilo.\nKako se priseća sagovornik Sputnjika, razgovori predsednika trajali su oko tri sata, dok su se u pozadini čule detonacije, pojačane zvukom sirena.\nPredsednik Lukašenko stigao je i da obiđe grad tom prilikom. Posetio je nekoliko lokacij akoje su već bile uništene NATO bombama. Među tim objektima, Zimovski se seća beogradske bolnice.


Koje su prednosti ponavljanja aukcije? – Limundo pomoć Limundo pomoć\nPonavljanjem aukcije povećavate šanse da se predmet proda, iz više razloga.\nČlanovi koji su aukciju stavili u Listu želja ostaju obavešteni da je predmet i dalje na prodaju, i možda će ovog puta licitirati ako prethodnog puta nisu stigli.\nSa aukcije se ne briše broj pregleda. Veći broj pregleda je potencijalnim kupcima signal da se radi o atraktivnom predmetu, i da bi trebalo da licitiraju ako ne žele da rizikuju da ga kupi neko drugi.\nAukciju će biti lakše naći preko Googla, jer je u pretrazi ostala indeksirana strana te aukcije. Kod postavljanja nove aukcije mora da se čeka nekoliko dana da bi se strana indeksirala u Google pretrazi.\nAko želite da predmet sa aukcije na kojoj niko nije licitirao ponovo postavite na aukciju, imate izbor da ponovite aukciju ili da unesete novu aukciju i tako krenete ispočetka, ali unosom nove aukcije gubite sve prednosti ponavljanja aukcije. Ponavljanjem aukcije štedite vreme i ulažete u uspešniju prodaju.\nAko ponavljate veći broj aukcija, možete uštedeti tako što kupite Paket za ponavljanje aukcija.\nU slučaju da niste do sada ponavljali aukcije, napisali smo i uputstvo kako ponoviti aukciju.\nKako da ponovim aukciju?


Klub američkog fudbala Banatski Bikovi na prvom treningu posle korone - eVršac\nSvim igračima i trenerima je fudbal mnogo nedostajao i jedva su čekali da se vrate na teren. A koliko su dobro raspoloženi i spremni moglo se videti na jučerašnjem treningu. Šampioni Druge lige Srbije su se prošle godine plasirali u najviši rang takmičenja, Sport klub Prvu ligu Srbije, te će se ove sezone boriti za titulu šampiona države!\nZa razliku od prošle godine, Prva liga Srbije će se ove sezone igrati jednokružno , kako bi se skraćenim rasporedom izbegli nepogodni zimski uslovi. Još jedna novina je zabrana nastupanja igrača iz drugih zemalja, osim zemalja regiona.\nMožemo slobodno reći da će Bikovima ova promena najviše odgovarati, čak će ih staviti u poziciju da budu jedni od favorita za osvajanje titule šampiona. Tim Bikova je među retkima u Srbiji koji nema nijednog stranog igrača u sastavu. Svakako će celo takmičenje biti prilično neizvesno zbog ove nove promene, tako da će svaki tim imati podjednake šanse da osvoji trofej.


Ubljanke čekaju lepša vremena - GEM info\nSport Ub Vesti\nUbljanke čekaju lepša vremena\n8. decembra 2020. Redakcija 0 Comments CEV Kup, OK Ub\nOno što se naslućivalo proteklih dana, konačno je dobilo potvrdu. Naime, Evropska odbojkaška konfederacija, zauzela je stav da se zbog pogoršane epidemiološke situacije sa Kovid 19, odlože utakmice osmine finala i četvrtfinala CEV kupa. Odluka se odnosi na turnir ove runde koje je trebalo da se odigra danas i sutra u italijanskom gradu Monci.\nU toj grupi pored domaćeg sastava Monce, nalaze se još mađarska Bekeščaba, Šelmija Brno iz Češke i predstavnik Srbije ekipa Uba. Kako trenutno stoje stvari, krajni rok da se realizuje ovo takmičenje, jeste 11. februar.\nPodsetimo, Ub će u osmini finala za rivala da ima češku ekipu Šelmija Brno, dok je drugi par Monca – Bekeščaba. Pobednici ovih mečeva sastaće se u četvrt finalu.\nInače, danas i sutra igraju su dueli u grupi čiji je domaćin obrenovački TENT. “Energetičarke” od 17 časova igraju protiv ekipe Šempeter iz Slovenije. U slučaju pobede Obrenovčanke će u četvrtfinalu igrati protiv boljeg iz meča Vašaš – Minčanka.\nShare the post "Ubljanke čekaju lepša vremena"\n← Novi naslovi u lazarevačkoj biblioteci\nU Turbini traže novog trenera →


Petrović: Srbija zaostaje u privrednom razvoju zbog korupcije - Autonomija\nPetrović: Srbija zaostaje u privrednom razvoju zbog korupcije\n"Javni sektor neopravdano povlašćen u odnosu na privatni, neopravdano velika ulaganja u vojsku"\n„Privredni rast bi trebalo posmatrati u nešto dužem vremenskom horizontu, a kad se gleda nešto duži horizont vidi se da Srbija ima prosečan rast bruto domaćeg proizvoda (BDP) od 3,5 do četiri odsto godišnje, a trebalo bi da bude oko pet odsto da bi pristizali razvijenije zemlje CIE“, rekao je Petrović.\nFiskalni savet je, kako je rekao, sugerisao Vladi Srbije da prilikom izrade budžeta za 2021. godinu „ne ide na tako visoku stopu privrednog rasta od šest odsto jer je u vreme neizvesnosti mnogo bolje oprezno planirati privredni rast i poreske prihode, pa se ‘iznenaditi’ boljim rezultatima nego obratno“.\nPrvi dostupni ekonomski pokazatelji iz januara i februara, 2021. godine, prema njegovim rečima su i dalje nesigurni, ali nagoveštavaju da je Fiskalni savet bio u pravu, odnosno da bi rast BDP-a u 2021. mogao biti oko četiri, umesto planiranih šest odsto, ali je u međuvremenu usvojen rebalans budžeta koji, između ostalog, predviđa snažno i ekonomski poželjno povećanje investicija u infrastrukturu.\n„Mi smo procenili da bi to veliko povećanje javnih investicija moglo dodati još oko 1,5 odsto na sadašnji tempo privrednog rasta od četiri odsto, pa bi rast BDP-a Srbije u 2021. na kraju ipak mogao da bude preko pet odsto i blizak prvobitnim prognozama Vlade Srbije“, rekao je Petrović.\nFiskalni savet je, prema njegovim rečima, preporučio da se tokom godine naprave uštede i deficit smanji na ispod tri milijarde evra, a sa osetno manjim deficitom smanjila bi se i potreba za zaduživanjem zemlje, pa bi javni dug mogao da ostane ispod 60 odsto BDP-a.\nPlanirani treći antikrizni paket pomoći neće se, kako je rekao, potrošiti u potpunosti, a ušteda će tu biti najmanje 200 miliona evra, a uz to se neke javne nabavke sprovode sporije od plana, pa je moguće da se ambiciozni plan povećanja javnih investicija neće ostvariti u potpunosti, a ne bi bilo iznenađenje i da naplata doprinosa bude nešto bolja od očekivanja.\n„Međutim, kada su u prethodnim godinama ostvarene slične uštede Vlada je to obično koristila za finansiranje nekih novih rashoda koji nisu bili planirani budžetom, pa su tako vanredna sredstva davana lokalnoj samoupravi, crkvi, sportskim klubovima, javnim i državnim preduzećima koja imaju probleme u poslovanju ili bi se u decembru jednostavno potrošila na vanredne isplate penzionerima i zaposlenima u javnom sektoru“, rekao je Petrović.\n„Naš predlog bio je da se plate u javnom sektoru u 2021. zamrznu ili da se eventualno dozvoli njihova minimalna indeksacija kao što je bio slučaj u većini drugih zemalja CIE“, rekao je Petrović.\n„Međutim, Vlada je na kraju ipak odlučila da i u 2021. relativno snažno poveća plate u javnom sektoru, što ekonomski nije opravdano“, rekao je Petrović.\nDrugi problem, prema rečima Petrovića, s prekomernim povećanjem plata u javnom sektoru je to što su one oko 20 odsto veće veće nego u privatnom sektoru iako je posao u javnom sektoru sigurniji.\nIstakao je da se tolika razlika ne može opravdati boljom kvalifikacionom strukturom zaposlenih i ukazuje da je javni sektor neopravdano povlašćen u odnosu na privatni.\nOdgovarajući na pitanje da li povećanje plata razume kao isključivo populističku meru vlasti ili kao pritisak javnosti da se živi komfornije od mogućnosti, Petrović je rekao da je „prirodno da postoji pritisak zaposlenih u javnom sektoru da im plate budu što veće, ali druge evropske zemlje uglavnom uspevaju da nivo zarada zaposlenih u javnom sektoru usklade sa svojim ekonomskim mogućnostima“.\n„Mi trenutno imamo veoma lošu kombinaciju da je u isto vreme prosečna plata u javnom sektoru relativno visoka, a da su nedovoljno plaćeni najsloženiji i najodgovorniji poslovi zbog čega postoji manjak zaposlenih u zdravstvu, Poreskoj upravi, inspekcijskim službama, službama za upravljanje EU fondovima“, rekao je Petrović.\nOcenio je da urediti postojeći sistem plata u državnom sektoru nije samo politički već je veliki i profesionalni izazov jer sadašnji sistem počiva na više desetina međusobno neusaglašenih propisa pa se tako dešava da je, na primer isti administrativni posao u Ministarstvu unutrašnjih poslova znatno bolje plaćen nego u Ministarstvu građevinarstva.\nPrema njegovim rečima, Vada još od 2014. najavljuje da će usvojiti jedinstveni sistem platnih razreda za sve zaposlene u državnom sektoru i godišnju indeksaciju zarada definisati na osnovu objektivnih ekonomskih parametara, međutim, najmanje pet puta do sad probijen je postavljeni rok, pa je očigledno da je rešavanje ovog problema veliki tehnički, a verovatno i politički izazov, zbog čega će javni sektor sve lošije funkcionisati.\n„Niko od tih vanrednih povećanja na kraju nije imao koristi, pa ni sami penzioneri jer su njihove penzije duži niz godina nakon 2008. povećavane sporije od troškova života, a od decembra 2014. do novembra 2018. bile su čak i privremeno smanjene“, rekao je Petrović.\nDodao je da „sada kad se penzijski sistem konačno doveo u red i usvojena je održiva ‘švajcarska’ formula za njihovu godišnju indeksaciju, bilo bi pogubno da se sve to upropasti“.\n„Švajcarska“ formula je, prema njegovim rečima, rezultovala povećanjem penzija u 2020. od 5,4 odsto i od 5,9 odsto u 2021. godini što „možda penzionerima sa ispodprosečnim penzijama izgleda nedovoljno, ali je maksimum koji ekonomija Srbije može da podnese“.\nPetrović je na pitanje kako ocenjuje povećano ulaganje u naoružanje vojske u toku pandemije rekao „Vlada sama određuje svoje prioriteta, ali ovoliko povećanje tih ulaganja nije u ovom trenutku ekonomski opravdano“.\nInvesticije u odbranu godinama imaju, kako je rekao, tendenciju snažnog rasta pa su u periodu 2005. do 2016. uobičajeno iznosile oko 50 miliona evra godišnje, a onda su naglo počela da rastu, do 2019. premašile su 300 miliona evra, a rebalansom planirano da u 2021. budu čak 735 miliona evra.\n„To je oko 1,5 odsto BDP-a Srbije, a druge zemlje CIE za investicije u odbrambeni sektor izdvajaju u proseku 0,2-0,3 odsto BDP-a. Nije jasno zašto se u vreme produženog trajanja pandemije toliko favorizuju ova ulaganja, kada se ona ni na koji način ne mogu svrstati u antikriznu politiku“, rekao je Petrović.\nIstakao je da država još od devedesetih godina prošlog veka nije dovoljno investirala u javni sektor, pa je zbog toga loše stanje infrastrukture – putne, železničke, komunalne, zdravstvene.\nPrethodnih nekoliko godina javne investicije su, kako je rekao, relativno snažno povećane, što je načelno dobro, ali je to povećanje gotovo isključivo išlo u dva smera: saobraćajnu infrastrukturu i vojsku i policiju.\n„Poboljšanje saobraćajne infrastrukture ekonomski nije upitno, ali ostalo je nejasno zašto se država opredelila da u prethodnim godinama toliko investira u vojsku i policiju a ne na primer u zdravstvo, obrazovanje ili smanjenje ekološkog zagađenja“, rekao je Petrović.\nDržava je, prema njegovim rečima, u poslednje četiri godine za kapitalno opremanje vojske i policije izdvojila ukupno 1,8 milijardu evra, uključujući aprilski rebalans budžeta, što je iznos koji bi bio više nego dovoljan da se u potpunosti reši problem upravljanja otpadom u Srbiji (komunalni, rudarski, građevinski, industrijski) ili izgrade sva potrebna postrojenja za preradu otpadnih voda širom zemlje.\n„I pored naših jasnih sugestija, koje smo ponavljali iz godine u godinu, tek su poslednjim rebalansom budžeta iz aprila planirana ulaganja u ovim oblastima povećana na 160 miliona evra“, rekao je Petrović.\nNa pitanje koliko je „bačeno“ para iz budžeta na neselektivnu pomoć privredi i građanima Petrović je rekao da je to teško potpuno precizno proceniti, ali verovatno je oko polovine sredstava neracionalno potrošeno.\n„Zapravo čitav nedavno usvojeni rebalans, koji je povećao budžetski deficit sa 1,5 na 3,5 milijarde evra, mogao bi se oceniti kao mešavina potrebnih i neracionalnih mera. S jedne strane povećana izdvajanja za izgradnju infrastrukture i zdravstvo su i ekonomski dobra i potrebna, a za snažno povećanje investicija u vojsku za sad nije dobar trenutak“, rekao je Petrović.\n„Naša gruba procena je da je oko milijardu evra izdataka moglo da se racionalnije planira, odnosno izbegne. Koliko su to velika sredstva možda najbolje ilustruje činjenica da je za taj novac država mogla da izgradi čitavu deonicu autoputa Beograd-Sarajevo koja prolazi kroz Srbiju, Požega-Kotroman i Sremska Rača-Kuzmin“, rekao je Petrović.\nNa pitanje da li je Vlada Srbije često „gluva“ na na preporuke Fiskalnog saveta, Petrović je rekao da je njegova uloga da pruži objektivne analize, zasnovane na ekonomskom znanju i podacima.\nTo je, kako je rekao osnov za argumentovanu raspravu u Skupštini i široj javnosti, što na kraju vodi ka poboljšanju javnih politika.\nI međunarodna istraživanja, prema njegovim rečima pokazuju da je ovakva praksa dobra jer se u zemljama koje imaju fiskalne savete vodi odgovornija fiskalna politika.\n„Možda na prvi pogled izgleda da je Vlada često ‘gluva’ na naše preporuke i savete, ali kad se pogleda duži rok, vidi se da je veliki broj mera koje smo predložili bio i usvojen, obično uz određeno kašnjenje“, rekao je Petrović.\nPodsetio je da je Fiskalni savet juna 2011. ocenio da je Zakon o finansiranju lokalne samouprave koji su predložili Ujedinjeni regioni Srbije bio fiskalno neodgovoran i da je prvom trenutku bio „poražen“ u Skupštini, da bi se tokom sledeće dve godine ipak taj zakon defakto poništio.\nFiskalni savet je, kako je rekao, u septembru 2012. preporučio da je neophodno zamrzavanje plata i penzija, a poručeno mu je da se kandiduje na izborima, da bi 2015. Vlada, morala ne samo da zamrzne nego da smanji i plate i penzije.\n„U februaru 2019. predložili smo više modela za objektivnu indeksaciju penzija, od kojih je Vlada prihvatila ‘švajcarsku’ formulu, a u ovom, aprilskom rebalansu prihvaćeno je da treba povećati investicije u zaštitu životne sredine, o čemu uporno pričamo od 2018. godine. Nemoguće je da se sve ocene i predlozi Fiskalnog saveta u potpunosti prihvate jer Vlada vodi računa i o političkim, a ne samo ekonomskim interesima“, rekao je Petrović.\nfiskalni savet, Pavle Petrović\nStranke: U Srbiji nema slobodnih medija, na sceni paralelna realnost\nPoverenica: Mediji da budu odgovorni u borbi protiv sve prisutnijeg govora mržnje\nTEOFIL PANČIĆ: Režim, (anti)vakcinaši i gomila nesklada (+5 rating, 7 votes)\n(Pod) razno (2.183) Arhiva (23) Autori (8) Stvarni ljudi (15) Autonomija (19.012) Antidiskriminacija (69) Autori (2.640) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (9) Boris Varga (6) Branislava Opranović (35) Dalibor Stupar (27) Dinko Gruhonjić (87) Dragan Bursać (14) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (436) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (362) Tamara Kaliterna (85) Teofil Pančić (92) Tihomir Novak (111) Vojin Ivkov (6) Zlatko Jelisavac (444) Civili (138) Kultura (1.448) Marginalci (1.761) Ogledalo (5.358) Stav (2.298) Utočište: Nacionalizam (1.418) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.247) Izbori (241) Izdvajamo (4.373) Jugoslavija (3.014) Karikatura nedelje (258) Mladi i mediji (13) Planeta (2.966) Podsetnik (31) Šta s’ to rek’o! (432) Vesti (7.460) Vesti čitalaca (6) Video (11) Vojvodina (18.257) Aktuelno (10.166) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (1.088) Pogledi (734) Seminari (13) Tribine (30)


Zimsko savetovanje poljoprivrednika počelo u Laćarku - Sirmiuminfo\nLaćarak – Zimsko savetovanje poljoprivrednika sa teritorije naše lokalne samouprave održano je u Mesnoj zajednici „Laćarak”. Predavanja je organizovala Poljoprivredna stručna služba sa Agencijom za ruralni razvoj Grada Sremska Mitrovica.\nPoljoprivredna stručna služba u svom delovanju ima savetodavnu službu i već godinama ta služba organizuje zimsku školu predavanja. Savetovanja će biti u svim selima na teritoriji Grada Sremska Mitrovica, a prvo je održano u Laćarku.\nKako kaže Dušica Pavlović direktorica Agencije za ruralni razvoj: „Danas smo u Laćarku održali prvo savetovanje u okviru kruga zimskih savetovanja u saradnji sa Poljoprivrednom stručnom službom. Cilj savetovanja jeste upoznavaje naših poljoprivrednika sa svim mogućnostima, sa svim podsticajima koje oni mogu da koriste u poljoprivredi, isto tako upoznavanje sa svom administrativno-tehničkom pomoći koju Agencija u tom smislu može da pružiti.”\nZimska škola predavanja će trajati tokom celog meseca decembra. Na ovoj interatkivnoj radionici govorilo se aktuelnim temama, najviše o uklanjanju ambalažnog otpada.\nStevan Savčić direktor Poljoprivredno stručne službe Sremska Mitrovica rekao je: „Danas smo prvo sa poljoprivrednicima Laćarka, a u narednih dvadesetak dana ćemo obići sva sremska sela. U pitanju je zimska škola predavanja, a jedna od aktuelnih tema je prikupljanje sredstava zaštite bilja, ambalažni otpad, u februaru i martu, iskoristio bih priliku da najavim da ćemo nastaviti sa školicom i aktuelne teme biće kalibracija prskalica, znači kontrola ispravnosti prskalica i prednosti ukoliko se radi analiza plodnosti zemljišta.”\nBilo je tu i novih tema, sve sa ciljem da se poljoprivrednici edukuju o poslovima u zimskom periodu. Kasnije će biti održana predavanja o procesu navodnjavanja, odvodnjavanja i pripreme zemljišta za nove zasade i druge ratarske kulture.\nPredavanja se nastavljaju odmah od februara kaže Milan Milić iz Poljoprivredne stručne službe Sremska Mitrovica i dodaje: „Tada ćemo, u februaru još jednom obići sva sela sa drugim temama. Današnja tema i tema koja će biti tokom ovog meseca je uklanjanje ambalažnog otpada, to je nešto čime naša firma može da se pohvali, tom akcijom zbrinjavanja ambalažnog otpada, sredstava za zaštitu bilja koju radimo od 2014. godine, a potpuno samostalno uz podršku Grada i Agencije za ruralni razvoj od 2020. godine. Mi kao PSS ćemo se truditi da što više dođemo do poljoprivrednih proizvođača da dođemo u njihova mesta i da im prezentujemo kako treba da rade u budućnosti.”\nDanas su prezentovali šta je Poljoprivredna stručna služba uradila tokom ovih godina, kad je reč o uklanjanju ambalažnog otpada i kako njeni zaposleni planiraju da još bolje i kvalitetnije rade u 2022. godini.


RTS pozvao opoziciju na sastanak | Istinomer vesti\nVladimir Vuletić / Foto: Print screen N1\nRTS pozvao opoziciju na sastanak\nUpravni odbor Radio-televizije Srbije (RTS) predložio je juče opozicionim strankama koje su ranije tražile “otvaranje medijskog prostora na javnom servisu zbog objektivnog i profesionalnog informisanja građana”, da u subotu održe sastanak na kome bi se utvrdili konkretni koraci ka poboljšanju stanja i poštovanju medijskih zakona.\nOdgovarajući na dopis 13 opozicionih stranaka i pokreta koji su ranije ocenili da javni servis “ne ispunjava zakonsku dužnost objektivnog i nepristrasnog informisanja”, UO RTS-a saopštio je da je na sednici održanoj 16. januara zatražio od Programskog saveta da u skladu sa svojim zakonskim obavezama, “ispita da li RTS sprovodi programska načela i obaveze utvrđene zakonom i da o tome obavesti UO”. “Na sednici je zaključeno da će RTS, svestan svojih zakonskih obaveza, i ovoga puta pratiti kampanju i predstavljanje stranaka u okviru zakonom predviđenih obaveza”, navodi se u odgovoru koji je potpisao predsednik Upravnog odbora Vladimir Vuletić.\nPodsetimo, predstavnici opozicionih stranaka i pokreta dogovorili su se da 4. februara organizuju protest ispred zgrade RTS-a. Kako je saopštio Pokret slobodnih građana, kao jedan od učesnika te akcije, sa protesta će biti upućen zahtev za smenu direktora i urednika informativnog programa javnog servisa, zbog, kako navode, politički pristrasnog rada, kao i zahtev da RTS i drugi mediji poštuju zakon i standarde struke i obezbede ravnomernu zastupljenost političkih aktera. Opozicija je zatražila sastanak sa UO javnog servisa, kako bi se “utvrdili konkretni koraci ka poboljšanju stanja i poštovanju zakona”, a upozoreno je da će se, ukoliko ne dođe do sastanka i “upodobljavanja programa propisanim medijskim standardima”, obratiti domaćoj i međunarodnoj javnosti i “pozvati na odgovarajuće akcije”.\nSudski postupci protiv novinara i medija traju dugoEU očekuje pravno obavezujući sporazum Beograda i Prištine


Mesečni horoskop za NOVEMBAR 2017. godine - Mali horoskop\n31 Oktobra, 2017 malihoroskop Mesečni horoskop 0\n22-og novembra Neptun kreće direktnim hodom. Sve one zablude, nejasnoće, čudne situacije kroz koje smo morali da prođemo u prethodnim mesecima, sada su pri svom kraju. Idemo polako ka raščišćavanju onoga što nas je do sada opterećivalo…Takođe ovog dana i Sunce prelazi u znak Strelca, počinje vladavina ovog znaka koja će obeležiti period od narednih mesec dana.\nKao što vidite i sami, malo nekih važnijih dešavanja, ali prilično intenzivan mesec. Naglašene će biti promene u poslovnim saradnjama, dok će se u emotivnom delu sve vrteti oko isključivosti i strasti. Obzirom da u novembru imamo i srećnu konjukciju Jupitera i Venere u znaku Škorpije, neki od nas se u tom periodu mogu prilično finansijski „ovajditi“, ali i zaljubiti tako da ne znaju gde udaraju… Srećan vam ulazak u novembar mesec!


Učešće barskih poljoprivrednih proizvođača na manifestaciji “Najbolje iz Crne Gore” od 18. do 21. oktobra 2019. godine | Opština Bar\nSekretarijat za privredu Opštine Bar je u saradnji sa NVO „Civilni centar CG“ organizovao učešće barskh poljoprivrednih proizvođača na šestoj po redu tradicionalnoj poljoprivrednoj manifestaciji „Najbolje iz Crne Gore“, koja se ove godine održava od 18. do 21. oktobra u tržnom centru Delta City.\nNa posebno uređenom prostoru pod sloganom „Najbolje iz Bara“ svoje proizvode izlazložiće osam proizvođača iz naše opštine. Na štandovima će se naći proizvodi kao što su med, vino, masline i maslinovo ulje, sokovi od domaćih i autentičnih barskih proizvoda.\nU direktnoj komunikaciji sa svim posjetiocima, izlagači imaju priliku da predstave način uzgajanja i proizvodnje svojih proizvoda a sve sa ciljem da se utiče na svijest potrošača da kupuju domaće. Cilj ovakvih manifestacija je da se predstave barski i crnogorski proizvodi koji će biti prepoznati od strane kupaca i kao takvi bolje se plasirati kroz trgovinsku i turističku ponudu. Očekuje se, prema projekcijama organizatora, da će manifestaciju posjetiti oko 20.000 posjetilaca.\nSekretarijat za privredu u kontinuitetu unapređuje razvoj poljoprivrede u opštini Bar, kako putem direktnog subvencionisanja tako i putem promocije poljoprivrednih proizvoda. U narednom periodu ćemo pomoći poljoprivrednim proizvođačima da standardizuju svoje proizvode kako bi se lakše plasirali na domaćem i inostranom tržištu.


Šta podrazumeva ugovor o upravljanju hotelom? | Hotelijeri.com\nOstale teme , Srbija / 13. 01. 2016. / Autor: Marija Stojanović Petkovski\nRaskid ugovora Falkensteiner Hotel Management i JP Stara planina koji je predviđao upravljanje hotelom na Staroj planini privukao je mnogo pažnje. To je bio povod da se podsetimo šta u stvari predstavlja ugovor o menadžmentu, odnosno upravljanju hotelom.\nPostoje različiti načini ekspanzije hotelskih lanaca. To su ugovorni aranžmani, koji obhvataju pre svega franšizing, ugovor o upravljanju i ugovor o zakupu, ali i direktno investiranje koje predstavlja zajedničko ulaganje sa lokalnim partnerima.\nUgovor o menadžmentu hotelom predstavlja svojevrstan savetodavni odnos u kome jedna firma obezbeđuje drugoj prenošenje znanja i umeća koja su u vezi sa celokupnim upravljanjem hotelom. Ugovor može biti sklopljen na nekoliko godina, ali i na znatno duži vremenski period.\nU praksi, to znači da vlasnik hotela angažuje kompaniju koja će njime upravljati. Najčešći slučaj je da vlasnik obezbeđuje hotel, odnosno zgradu sa nameštajem, kao i celokupnu opremu i zadržava pravnu i finansijsku odgovornost.\nAngažovana kompanija plaća sve troškove poslovanja od novca koji dobija kroz rad hotela, ali i zadržava svoju naknadu za upravljanje. Ostala sredstva, koja prevazilaze troškove i takozvani management fee, vraća vlasniku.\nU velikom broju slučajeva kompanija koja upravlja hotelom ne ulaže kapital i ne preuzima nikakav rizik. Sa druge strane, njihov zadatak je da na hotel, zaposlene i lokalno rukovodstvo prenesu svoja znanja koja se tiču efikasnog rada hotela.\nTako se hoteli iz manjih zemalja lako mogu probiti na inostrano tržište ukoliko angažuju stranu kompaniju ili hotelski lanac. Ipak, ovakvi ugovori imaju i svoje mane. Jedna od njih je i da angažovana kompanija može u svom portfoliju imati i brendove koji su jedni drugima konkurencija.\nSvi odnosi između hotela i kompanije koja će njime upravljati trebalo bi da budu pažljivo strukturisani ugovorom. Neke od osnovnih stavki su cena koju će određena kompanija zahtevati za posao upravljanja hotelom, standardi koji se moraju poštovati, učestvovanje vlasnika u donošenju odluka u vezi sa hotelom, kao i načini za rešavanje nesporazuma i raskid ugovora.\nTako vlasnik hotela ima pravo da od kompanije koja upravlja hotelom zahteva da se vodi računa o njegovim interesima, kao i da učestvuje u izboru generalnog direktora i menadžmenta hotela. Sa druge strane, kompanija ima pravo da zahteva da bira, obučava i zapošljava kadar koji im odgovara.\nDanas, ugovori o upravljanju u svetu najčešće podrazumevaju da radnici hotela rade za kompaniju koja njime upravlja, a ne za vlasnika hotela. Jedino ograničenje jeste mogućnost vlasnika da učestvuje u izboru radnika koji će činiti menadžment hotela.\nZbog velikog broja stavki o kojima se mora voditi računa, ugovori o upravljanju sklapaju se duže vreme, kako ni kompanija koja će upravljati hotelom, a ni vlasnik hotela, ne bi imali nikakvih nedoumica prilikom njegovog vođenja.\nIpak, nesuglasice se događaju. Tako je nedavno hotelska grupacija Falkensteiner raskinula ugovor o upravljanju hotelom na Staroj planini, koji je u vlasništvu države Srbije.\nU saopštenju hotelskog lanca koje se pojavilo na društvenm mrežama navodi se da je razlog raskida ugovora neispunjavanje ugovornih obaveza JP Stara planina, ali i promene direktora koji je na predlog ovog lanca upravljao hotelom. Ugovor je bio potpisan 2012. godine i to na 15 godina.\nHotel na Staroj planini; Izvor: falkensteiner.com\n– Falkensteiner grupacija, ne želeći ni na koji način da ima bilo kakvu odgovornost za neadekvatno upravljanje hotelom i pružanje nekvalitetnih usluga gostima, jer nije mogla upravljati hotelom krivicom JP Stara planina, bila je konačno, nakon velikog napora, prinuđena da raskine ugovor o upravljanju – navodi se u saopštenju koje je potpisano u Zadru.\nNekoliko dana nakon raskida ugovora, ova austrijska kompanija se oglasila sa željom da se ugovor o upravljanju preinači u ugovor o iznajmljivanju hotela. Ipak, takav zahtev nije naišao na razumevanje JP Stara planina.\nU ovom preduzeću, u čijem sastavu posluje hotel, istakli su da je raskid ugovora jednostran. Navodno, poslovodstvo JP Stara planina smatra da može da upravlja ovim hotelom bez bilo čije pomoći.\nSa druge strane, odlazak kompanije Falkensteiner koja u svom sastavu ima više od 30 hotela u šest evropskih zemalja, smatra se lošim po srpski turizam jer je ovo bio jedini međunarodni lanac koji je poslovao u Srbiji izvan Beograda. Takođe, ovaj lanac bio je zainteresovan i za izgradnju šest hotela apartmanskog tipa na Staroj planini sa ukupno 1.000 kreveta.


Sportske.net - Prve naznake - Dobijamo EURO 2021, šta je sa LŠ i LE?\nPrve naznake - Dobijamo EURO 2021, šta je sa LŠ i LE?\nKroz pet dana veliki sastanak, ali posredstvom video tehnologije.\nDa je tu Ševčenko, Kuman bi možda otišao do vikenda\nFudbal u Evropi polako staje. Italija i Španija su već suspendovale svoje lige, pojedini timovi iz pomenutih zemalja neće ni igrati evropska takmičenja ove i naredne nedelje iz predostrožnosti zbog korona virusa.\nL'Ekip javlja da će se konačne odluke doneti 17. marta, diskutovaće 55 čelnika svih evropskih tela, ali putem video linka.\nFrancuski list tvrdi da je jedna odluka sigurna - umesto EURO 2020 imaćemo EURO 2021!\nPrvenstvo Evrope bi trebalo da počne juna ove godine, zbog virusa klubovi već imaju sijaset mečeva za nadoknadu, pitanje je kako će se to izbalansirati ako imamo i evropsko takmičenje. Drugi razlog odlaganja EURA jeste što je sam turnir zamišljen da se igra u više država, što je zbog virusa sada prosto neizvodivo.\nOdluka oko evropskih klupskih takmičenja i dalje ostaje nepoznanica. Večeras su otkazani mečevi u Sevilji i Milanu, dok naredne nedelje nećemo gledati revanše susreta Juventus - Lion i Mančester Siti - Real Madrid.\nČelnici Hetafe su prema pisanju Skaj Sporta potvrdili da je UEFA predložila da se umesto dva igra samo jedan meč između španskog tima i Intera, takva opcija verovatno važi i za par Sevilja - Roma.\nVidećemo do kakvog rešenja glavni ljudi fudbalske Evrope mogu da stignu.\nHetafeA. Kakva je to glupost da se igra samo jedan mec, a da nije rec o finalu, manite me toga...


Srbija "hronično nespremna" čeka uredbu EU o zaštiti podataka\nBjornstad, Šabić, Oricio / Foto: FoNet, A. Levajković\nSrbija “hronično nespremna” čeka uredbu EU o zaštiti podataka\nPoverenik za informacije od javnog značaja i zaštitu podataka o ličnosti Rodoljub Šabić izjavio je da Srbija nespremna dočekuje uredbu EU o zaštiti podatka o ličnosti, iako će ona uticati na građane i privredne subjekte u zemlji.\n“Uredba će biti relevantna za naše građane i za privredne subjekte, koje tretiramo kao najinteresantniji deo naše ekonomije. Svi koji posluju na evropskom tržištu, ne treba da imaju iluzuju da je EU samo proklamovala pravila, ona ima instrumente i kako da primeni sankcije za kršenje uredbe”, rekao je Šabić. On je to kazao na početku dvodnevne međunarodne konferencije koja je posvećena Opštoj uredbi o zaštiti podataka o ličnosti, koja će posle dve godine od donošenja, početi da se primenjuje 25. maja. Šabić je istakao da će kancelarija poverenika pomoći građanima i privrednim subjektima kako bi bili spremni za primenu uredbe, posebno jer se u Srbiji “ugrožavanje prava na privatnost i zloupotreba ličnih podataka ne doživljavaju kao ozbiljan delikt”. Naglasio je da nadležni organi u takvim slučajevima reaguju “mlako” i često ne izriču sankcije. “Mi u Srbiji pokušali smo da pratimo trend zaštite podataka o ličnosti, nažalost ni dovoljno kvalitetno, ni dovoljno brzo”, istakao je Šabić. Prema njegovim rečima, uredba je dugo očekivan “simbol otpora” trendu koji je izgledao zastrašujuće i koji je ostavljao utisak da će pravo na privatnost nestati. “Ova uredba uspostavlja novi standard, nov kvalitet na evropskom prostoru i Srbija će morati da harmonizuje svoja pravila u skladu sa njom”, istakao je Šabić i dodao da bi nas, da je usvojen novi zakon o zaštiti podataka o ličnosti kakav je predlagao, on “značajno približio” usvojenoj Uredbi.\nA šef misije OEBS-a u Srbiji Andrija Oricio istakao je da nova uredba ima za cilj da kontroliše kako se kreću osetljive informacije i ko ih koristi, ali i da istovremeno obezbedi ekonomski razvoj. “Ovo je nešto što dotiče svakog građanina, što se odnosi na kompanije i zato je neophodna standardizacija pravila u svim zemljama u Evropi. Primena ove Uredbe znači podržavanje najviših standarda u zaštiti podataka o ličnosti”, kazao je Oricio i dodao da će OEBS značajno pomoći kancelariji poverenika. Norveški ambasador u Srbiji Arne Sanes Bjornstad istakao je da živimo u digitalnom svetu, u kome je ugroženo jedno od osnovnih ljudskih prava – pravo na privatnost.\nSlovački šef policije odlazi zbog ubistva novinaraRadikali vređali Aleksandru Jerkov po Šešeljevom nalogu


Pala i Češka, Srbija je u polufinalu! Pala i Češka, Srbija je u polufinalu!\nObjavljeno: 16. 9. 2015 u 19:11h\nKošarkaška reprezentacija Srbije plasirala se u polufinale Evrobasketa pobjedom protiv Češke u Lilu rezultatom 89:75.\nEkipa Aleksandra Đorđevića je tako nastavila savršen put na Evropskom prvenstvu, ostvarila je i sedmu pobjedu i došla na korak od plasmana na Olimpijske igre.\nSelekcija Češke potvrdila je svoj kvalitet i na ovoj utakmici, pa je Srbija utakmicu prelomila tek u posljednjih pet minuta.\nDugo su Satoranski, Šilb i Veseli držali Čehe u igri, ali je srpska selekcija predvođena Teodosićem, Ercegom i Raduljicom ipak bez drame i sasvim zasluženo prošla u polufinale u kojem čeka pobjednika duela Italija – Litvanija.\nNa drugoj strani Tomas Satoranski je bio izuzetan sa 20 poena, 4 skoka i 4 asistencije, Veseli je imao 23 poena i 10 skokova, a Šilb 11 poena, ali sve u prvoj dionici.


Đokić: Borićemo se za ekonomski razvoj | Srpska Info\nĐokić: Borićemo se za ekonomski razvoj\nAutor: Srna 08.07.2018. 15:25\nNa Kongresu Socijalističke partije (SP) održanom danas u Banjaluci usvojena je programska deklaracija u kojoj je najveći značaj dat ekonomskom razvoju Republike Srpske, rekao je predsjednik SP-a Petar Đokić.\n– U našoj platformi najviši značaj dajemo ekonomskom razvoju i rastu Republike Srpske, novom zapošljavanju, povećanju ukupnog broja zaposlenih i boljem životu naših ljudi – rekao je Đokić novinarima nakon 8. Kongresa SP-a.\n– Mi smo pouzdan partner državi koja na nas može da se osloni zbog čega smo i usvojili izbornu poruku “Sigurno i slobodno da Srpska živi i radi” – rekao je Đokić.\nTagovi: Ekonomski razvoj,Petar Đokić


Kesić: HE “Bočac dva” jedna od najmodernijih, 32 nova radna mjesta – Energetika.ba\nKesić: HE “Bočac dva” jedna od najmodernijih, 32 nova radna mjesta\nHidroelektrana "Bočac dva", koja će sutra biti puštena u rad, jedna je od najmodernijih izgrađenih na ovim prostorima u posljednjih nekoliko godina, u\nHidroelektrana “Bočac dva”, koja će sutra biti puštena u rad, jedna je od najmodernijih izgrađenih na ovim prostorima u posljednjih nekoliko godina, u nju je uloženo 42 miliona KM i omogućiće otvaranje 32 radna mjesta, izjavio je direktor “Hidroelektrana na Vrbasu” Nedeljko Kesić.\nKesić je naglasio da je hidroelektrana izgrađena 37 godina poslije puštanja u rad hidroelektrane “Bočac jedan”.\n“Nova hidroelektrana se nalazi na toku rijeke Vrbas, sedam kilometara nizvodno od hidroelektrane `Bočac jedan`. Hidroelektrana `Bočac dva` ima dva ugrađena potopljena agregata. Jedan agregat će raditi bez prestanka, a drugi na dodtoku do 120 metara kubnih u sekundi”, rekao je Kesić Srni.\nStudija ekonomske isplativosti pokazala je da će investicija biti otplaćena već za sedam godina.\n“Vrijednost investicije je 42 miliona KM. Posebno je važno da je preduzeće `Hidroelektrane na Vrbasu` finansiralo ovaj projekat iz vlastitih sredstava u iznosu od 90 odsto, a preostalih deset odsto su kreditna sredstva”, istakao je Kesić.\nIzgradnja hidroelektrane “Bočac dva” omogućila je i otvaranje 32 radna mjesta, uključujući i visokoobrazovane inženjerske profile radnika, a primljeno je i 15 priparvnika.\nKesić je rekao da će početak proizvodnje u hidroelektrani “Bočac dva” doprinijeti poboljšanju elektroenergetskog bilansa Srpske.\n“Hidroelektrana `Bočac dva` trebalo bi da opslužuje privredu i građane što jeftinijim proizvodom. NJen doprinos biće veliki, posebno zbog toga što je u zapadnom dijelu Srpske skoncentrisan najveći dio privrede i stanovništva. Na zapadni dio Srpske otpada 51 odsto ukupne potrošnje, a proizvodimo samo 5,5 odsto ukupne količine električne energije u sistemu `Elektroprivrede`. Posebna prednost je što će jedan agregat biti stalno na raspolaganju privredi”, napomenuo je Kesić.\nOn je rekao da će sutra biti otvorena i mala hidroelektrana instalisane snage 586 kilovata, koja se nalazi u neposrednoj blizini hidroeleketrane “Bočac jedan”.\n“Ta hidroelektrana će nam služiti za vlastitu potrošnju i kao garancija za pouzdanost rada sistema, a višak električne energije plasiraćemo u mrežu. NJena ekonomska isplativost je veoma dobra s obzirom na to da je njen godišnji prihod 590.000 KM”, kaže Kesić.\nOn je istakao da bi svečanom otvaranju trebali da prisustvuju predsjednik Republike Srpske Milorad Dodik, predsjednik Narodne skupštine Nedeljko Čubrilović, premijer Željka Cvijanović, ministar industrije, energetike i rudarstva Petar Đokić i drugi koji su doprinijeli realizaciji ovog projekta i stvorili uslove za izgradnju hidroelektrane.\n“Posebno mi je zadovoljstvo zbog toga što je opredjeljenje Vlade i političkog rukovodstva Srpske da `Elektroiprivreda Republike Srpske` ostane u vlasništvu Republike i što je opredjeljenje institucija da gradimo nove hidroelektrane. Drago mi je što sam među prvima u sistemu `Elektroprivrede` koji je izgradio ovakvu elektranu i što smo to učinili sopstvenim sredstvima”, istakao je Kesić.\nInstalisana snaga Hidroelektrane “Bočac dva” je 8,76 megavata, a projektovana godišnja proizvodnja 42 gigavat-časa električne energije.\n“Hidroelektrane na Vrbasu” su u maju 2014. godine dobile koncesiju za izgradnju Hidroelektrane “Bočac dva”. Ugovor sa izvođačem građevinskih radova potpisan je u julu 2015, a počeli su u septembru iste godine.


Jedno je investicija visokotehnološke kompanije, koja bi u Banatu proizvodila delove za električne automobile i zaposlila više od 1.000 ljudi.\nDrugi projekat, takođe, velike nemačke korporacije, centralnoj Srbiji doneće više hiljada radnih mesta, rekao je Čadež za "Politiku".\nNa pitanje da li su to možda "BMW" ili "Mercedes", koji se pominju u medijima, Čadež odgovara da, za sada, ne može da otkrije ni o kojim kompanijama je reč, ni visinu njihovih ulaganja i dodaje da je korektno da o svojim odlukama i investicionim planovima govore sami investitori.\nOn je rekao i da je siguran da će se u Srbiji ponovo proizvoditi traktori."Dobar signal je da su među zainteresovanim firmama za kupovinu i proizvođači traktora", kazao je Čadež.\nČadež konstatuje da činjenica da je Srbija lane privukla gotovo 2,6 milijardi evra stranih direktinih ulaganja, više nego sve zemlje u regionu zajedno, dosta govori.


SRB i Mađarska potpisale sporazum o gradnji gasovoda\nTanjug 14. juna 2019. 17:13\nBUDIMPEŠTA – Ministar energetike Aleksandar Antić i ministar spoljnih poslova i trgovine Mađarske Peter Sijatro potpisali su danas u Budimpešti sporazum o saradnji dve zemlje na izgradnji gasovoda koji prelazi preko državne granice.\n„Mi smo danas potpisali sporazum koji će omogućiti da se dva gasovoda (nastavak Turskog toka) dotaknu. Mi smo je definisali, kao i čitav set aktivnosti koji će omogućiti da se ta interkonekcija izgradi i stavi u funkciju“, rekao je Antić posle potpisivanja sporazuma.\nKazao je da se u Srbiji radovi odvijaju intenzivno na tri deonice i da će linijski gasovod od granice sa Bugarskom do granice sa Mađarskom biti završen do polovine decembra ove godine.\n„Već su značajne kolicicne cevi stigle u Srbiju i iznete na trasu, a više desetina kilometara cevi je već položeno i zavareno“, rekao je ministar.\nMinistri su se saglasili da dve zemlje imaju čvrstu saradnju koja je od strateškog značaja za razvoj zajednickog gasnog interkonektora.\nIstakli su da je saradnja važna za nastavak projekta Turski tok, kojim će se obezbediti snabdevanje gasom i Srbije i Mađarske.\n„Za nas je ključna, za energetsku bezbednost našeg regiona i naših država, sigurnost snabndevanja gasom kao značajnog energenta. Imamo sigurnost da pravac snabdevanja gasom iz Turske odnosno nastavak Turskog toka ide kroz Bugarsku, Srbiju i Mađarsku. To je projekat koji nama otvara sve perspektive sigurnog snabdevanja gasom i zato smo puno energije uložili da bi taj projekat nastavio da se razvija“, rekao je ministar.\nAntić ističe da Srbija kao paratner realizuje taj projekat u skladu sa dinamikom, to jest Mapom puta koji je potpisala još 2017. godine.\n„To otvara i Mađarskoj mogućnost donošenja svojih odluka, investicionih i o zakupu kapaciteta“.\nAntić kaze da vlade dve zemlje obezbeđuju sigurno snabdevanje gasom građanima i industriji.\nKako je rekao, taj gasovod će omogućiti Srbiji i Mađarskoj da se svi koji žele uključe komercijalno i po tržišnim uslovima, kao i kroz zakupe kapaciteta.\nMinistar ističe da je reč o potpuno komercijalnom projektu koji se razvija u skladu sa svim energetskim direktivama uključujući i Treći energetski paket EU.\nAntić je kazao da je sa Sijartom razgovarao i o gasno skladišnim kapacitetima dve zemlje.\n„Naši odnosi su zaista dobri i partnerski i treba da tražimo mogućnost za saradnju. Nadamo se da će se naše dve berze električne energije, srpske i mađarske, do kraja godine ujediniti i stvoriti snažnu berzu u interesu čitavog regiona“.\nAntić je rekao, takođe, da su odnosi dve zemlje na najvišem političkom nivou – prijateljski, partnerski i bazirani na međusobnom uvažavanju.\n„Odnosi dve države koje se apsolutno bore i koje su spremne da se bore i vode suverene politike u interesu svojih naroda. Jačamo političke i ekonomske odnose i saradnju u energetskoj sferi“, naglasio je Antić.\nMinistar Sijarto je rekao da će ta zemlja svoj projekat završiti do kraja 2021. godine.\n„Kada je reč o pitanju rusko ukrajinskog tranzita gasa, pošto je ugovor o tome istekao niko nije siguran da li će uopšte biti tranzita gasa kroz Ukrajinu. Možda će biti, ali mi ne možemo da baziramo snabdevanje gasa na tome, nego moramo da razmišljamo na koji način možemo dugoročno da obezbedimo snabedevanje gasom za našu zemlju“, kazao je on.\nDugoročno gledano Mađarska mora da nađe sigurno rešenje snabdevanja gasom i zato je važna južna gasna ruta, naglasio je Sijarto.\n„Mi svakako treba da imamo dva punkta gde možemo da obezbedimo snabdevanje gasom, odnosno dotok velikih kolicicna gasa. Trenutno imamo iz pravca Austrje i Ukrajine i sada bi tu mogućnost želeli da obezbedimo iz pravca juga odnosno iz Srbije“.\nKako kaže, to je važno za diverzifikaciju snabdevanja gasom, ali saveznici Mađarske nikako da donesu odluku o tome.\n„I mi smo primorani da nađemo rešenje i u znaku toga smo postigli sporazum sa Srbijom i imaćemo mogućnost snabedavanja“, naveo je Sijarto.\nJUTA: Nekoliko turističkih agencija u Srbiji vratiće državnu pomoć i…


CZZS | Ignorišući preporuke Parlamenta EU, Evropska komisija ugrožava i interese BiH\nBrisel/Banjaluka – Centar za životnu sredinu je jedna od 65 organizacija civilnog društva koje su potpisale pismo juče predato predsjedniku Parlamenta EU Martinu Šulcu. U pismu se ističe da Evropska komisija nastavlja da ignoriše kritične aspekte Rezolucije Parlamenta EU iz 2015. godine, a koja poziva na reformu trgovinskog sporazuma između EU i SAD (TTIP). Parlament EU je jedina institucija Evropske unije koju čine direktno izabrani predstavnici preko 500 miliona građana Evropske unije, sa ciljem da predstavljaju njihove interese. Kampanja TTIP: Privatni profit protiv javnog zdravlja, uklonimo hemikalije iz EU-SAD pregovora je poslala pismo pred 14. pregovore o TTIP, a koji će se održati u Briselu iduće sedmice.\nPismo naglašava nalaze iz novog izvještaja, koji pokazuje da je Evropska komisija prešla nekoliko “crvenih linija” koje je uspostavio Parlament EU. Izvještaj, koji su napravile organizacije Center for International Environmental Law (CIEL), ClientEarth i Health and Environment Alliance (HEAL), pojašnjava da TTIP prijedlog Evropske komisije može da utiče na slabljenje EU zakona o hemikalijama i pesticidima, može narušiti EU regulatorni sistem, te će zanemariti nadležnosti EU suda i sudova zemalja članica EU.\nEvropska komisija predlaže da se Vladi SAD pošalje rano upozorenje o nacrtu regulativnih mjera, te da se omogući predlaganje određenih zakona. Kako će otvaranje ovih vrata ubuduće zaštiti naše zdravlje? U Evropi smo zabranili 80 pesticida, koji su i dalje legalni u SAD. Vlada SAD je već vršila pritisak na EU da ne preduzima ambiciozne mjere zaštite javnog zdravlja zbog hemikalija koje izazivaju hormonske poremećaje.\n„Evropska komisija je takođe ignorisala prijedlog Parlamenta EU o rješavanju sporova između investitora i država. Parlament se izjasnio da svaka odredba ulaganja mora da poštuje jurisdikcije EU suda i zemalja članica. Zbog toga što Evropska Komsija nije uspjela da primjeni ove prijedloge , postoje mnoge nedoumice oko toga da li je ovaj prijedlog kompatibilan sa EU sporazumima.“ rekla je Karla Hil, direktorica programa ClientEarth.\n„Evropska komisija zanemaruje izražavanje javnog interesa i volje javnosti koja je utjelovljena u preporukama Parlamenta sa ciljem zaštite demokratije, zdravlja i životne sredine“, kaže David Azulaj, viši pravni zastupnik i direktor programa za zdravlje životne sredine organizacije CIEL. „Ukoliko se ne desi dramatični preokret, Evropska komisija je spremna za pregovore o predloženom TTIP sporazumu, što Parlament, zemlje članice i javnost u EU ne mogu, ne trebaju i sigurno neće prihvatiti.“\n“Iako Bosna i Hercegovina nije članica EU, sporazumi o pristupanju EU i usklađivanju domaćih zakona sa zakonodavstvom u EU, praktično znači da bi TTIP sporazum imao ogromne posljedice i po građane i životnu sredinu u BiH, imajući u vidu da je BiH članica CEFTA sporazuma. Na žalost, informacije o TTIP sporazumu se u domaćim medijima ne pojavljuju, a predstavnici zvaničnih institucija o ovom sporazumu ne diskutuju, dok se bave predizbornim kampanjama za lokalne izbore.”dodao je Miodrag Dakić iz Centra za životnu sredinu.


“Al Dahri” odobrena kupovina PKB i zavisnih preduzeća\nKomisija za zaštitu konkurencije Srbije objavila je da je odobrila kompaniji “Al Dahra” iz Ujedinjenih Arapskih Emirata da kupi Poljoprivrednu korporaciju Beograd (PKB) i njena tri zavisna preduzeća Eko lab, PKB Agroekonomik i Veterinarska stanica PKB.\nOcena komisije je da tim preuzimanjem neće biti narušena konkurencija na tržištu Srbije u proizvodnji mleka, žitarica, semena i jabuka, zatim u uzgoju krava, laboratorijskom ispitivanju i veterinarskoj delatnosti, jer se “Al Dahra” u Srbiji bavi samo proizvodnjom i prodajom jabuka.\nNepokretnu imovinu PKB i zavisnih preduzeća, firma “Al Dahra”, registrovana u Irigu, kupila je početkom oktobra ove godine za nešto više od 105 miliona evra, prenosi Beta.\nVrednost stočnog fonda PKB, koja se procenjuje na oko 17 miliona, evra biće priključena osnovnoj ceni.\n“Al Dahra” je najavila da će u naredne tri godine investirati 30 miliona evra u unapređenje poslovanja PKB-a, dalji razvoj sistema za navodnjavanje i modernizaciju kapaciteta za proizvodnju mleka.\nPored toga, “Al Dahra” planira da uloži dodatnih 15 miliona evra u optimizaciju poslovanja PKB-a i njenih kapaciteta da bi se postigli veći prinosi i podigao kvalitet mleka.\n“Al Dahra” posluje u Srbiji od 2014. godine kada je kupila 51 odsto firme Rudnap Agrar.\nKompanija “Al Dahra” ponudila 105 miliona evra za PKB\n“Al Dahra” dala jedinu ponudu za PKB\nSamo “Al Dahra” dala ponudu za PKB


Hifa-Oil: U 2011. plasirano 240 hiljada tona naftnih derivata - Muški Portal\nMuški Portal » Business » Kompanije » Hifa-Oil: U 2011. plasirano 240 hiljada tona naftnih derivata\nKompanija Hifa-Oil iz Tešnja nastavila je trend rasta u protekloj godini i ostvarila rekordan plasman naftnih derivata, viši od 240.000 tona, u Bosni i Hercegovini i zemljama regiona.\nPored tržišnog segmenta “bijelih“ derivata, u kojem Hifa-Oil učestvuje sa velikim udjelom, kako se ističe u saopćenju iz ove kompanije, u segmentu “crnih“ derivata, prvenstveno bitumena, zadržana je apsolutna liderska pozicija s 100.000 tona distribuiranih širom BiH i regiona.\n“Protekla 2011. je godina nastavka značajnog širenja Hifa-Oila u regionu pa je naša transportna flota na inotržišta plasirala oko 70.000 naftnih derivata i to prvenstveno na tržišta Albanije i Kosova, zemalja koje su postale zemlje s dinamičnim ekonomskim kretanjima, ali i Makedonije čiji put prema statusu kandidata EU otvara vrata većim investicionim projektima. Pored toga, Austrija je ostala tradicionalno tržište i na to tržište se isporučuju veće količine naftnih derivata. Značajan udio distribuiranih količina isporučen je i u zemlje u susjedstvu odnosno Srbije, Hrvatske i Crne Gore, a tokom ove godine poslovanje je prošireno i u Bugarsku gdje količina isporučenih naftnih derivata prelazi 4.000 tona”, saopćeno je iz kompanije Hifa-Oil.\nPrema analizi finansijskih rezultata, kako se dodaje u saopćenju, linearno povećavanje poreskih obaveza na osnovu rasta cijena sirove nafte i derivata na tržištu je bilo razlog da u protekloj godini Hifa-Oil uplati više od 130 miliona KM poreskih obaveza, a da ukupna finansijska realizacija poslovanja završi sa 405 miliona KM.\nRelated Itemscijene gorivaKompanije\nTop lista turista: Hrvatska, Turska, Slovenija, Srbija, Njemačka, Italija, SAD, Velika Britanija


Jat ervejz i Er Indija osnivaju zajedničku firmu - Ekonomija - Dnevni list Danas\nPočetna » Ekonomija » Jat ervejz i Er Indija osnivaju zajedničku firmu\nJat ervejz i Er Indija osnivaju zajedničku firmu\nPredstavnici srpske aviokompanije Jat ervejz i indijske Er Indija potpisali su pismo o namerama za osnivanje zajedničke kompanije (joint venture), čije će sedište biti u Beogradu, izjavio je generalni direktor Jata Nebojša Starčević. On je rekao da bi u narednih nekoliko meseci trebalo da se finalizuju planovi o strateškom partnerstvu Jata i Er Indije za formiranje kompanije u mešovitom vlasništvu, ali nije precizirao koja aviokompanija bi imala većinski udeo.\nPredstavnici srpske aviokompanije Jat ervejz i indijske Er Indija potpisali su pismo o namerama za osnivanje zajedničke kompanije (joint venture), čije će sedište biti u Beogradu, izjavio je generalni direktor Jata Nebojša Starčević. On je rekao da bi u narednih nekoliko meseci trebalo da se finalizuju planovi o strateškom partnerstvu Jata i Er Indije za formiranje kompanije u mešovitom vlasništvu, ali nije precizirao koja aviokompanija bi imala većinski udeo. Starčević je naveo da je u okviru saradnje sa Er Indijom planirano i školovanje indijskih pilota u Srbiji, komercijalna saradnja za letove u SAD i Kanadu, preko Beograda, kao i obnova Jatove flote.\nSa Er Srbijom stiže i 10 novih aviona\nViz er i Span er stižu u Srbiju\nJat planira smanjenje broja radnika i linija


RTCG - Radio Televizija Crne Gore - Nacionalni javni servis :: Tenis :: Nadal: Ne znam kada ću ponovo igrati\n14. 10. 2021. 13:25 >> 13:26 0\nNadal je posljednji put igrao u avgustu na turniru u Vašingtonu i poslije toga morao je na pauzu zbog upornog bola u stopalu. On je zbog toga propustio Olimpijske igre u Tokiju i turnire koji su slijedili.\n"Neću reći koji su to ciljevi, pošto uvijek postoje stvari koje ne mogu da kontrolišem 100 odsto. Ali, u mojoj glavi jasno je koji su ciljevi i vjerujem da će stvari krenuti pozitivnim tokom. U procesu sam oporavka, rada. Morate da budete i malo oprezni, da gledate na srednji rok", dodao je 35-godišnji osvajač 20 grend slem titula.\nNadal je ranije saopštio da se ove sezone neće vraćati na teren. On je ove sezone osvojio dvije titule, u Barseloni i na mastersu u Rimu.\nNadal ne igra do kraja sezone\nNadal otkazao učešće na turniru u Sinsinatiju


BANKARI U PANICI: 200.000 tužbi pokrenuli su građani Srbije protiv banaka - 24vesti\nBANKARI U PANICI: 200.000 tužbi pokrenuli su građani Srbije protiv banaka\nNajavu donošenja Autentičnog tumačenja Skupštine Srbije, Udruženje banaka vidi kao stavljanje tačke na višegodišnje sporenje oko opravdanosti bankarskih naknada, a koje je postalo ozbiljna pretnja stabilnosti finansijskog sistema, postignutom nivou makroekonomskog razvoja, a samim tim i standardu i interesima svih građana Srbije.\nAutentičnim tumačenjem zakona o obligacionim odnosima, o zaštiti potrošača i o zaštiti korisnika finansijskih usluga poslovanje banaka u Srbiji vraća se u okvire pravne države i sigurnosti investicija, kao i veoma povoljnim uslovima kreditiranja, kaže se u saopštenju Udruženja banaka.\nUdruženje navodi da je prema dosadašnjoj praksi na svaki dosuđeni dinar u korist klijenta, čak 24 puta više dosuđivano u korist trećih lica (advokata), a koja su podrška kampanji protiv banaka i pokretanju talasa sudskih procesa.\n– Ukidanjem masovnih procesa na gubitku je samo ta interesna grupa, dok su na dobitku i klijenti i banke, koji mogu da se vrate obnavljanju međusobnog poverenja i daljem poboljšanju uslova za sve korisnike bankarskih usluga u Srbiji – ističe se u saopštenju.\nOva praksa je neodrživa, i nije primećeno da se primenjuje u drugim zemljama.\n– To su osnovni postulati – da li treba naplatiti naknadu kupcu za određenu uslugu.\nMislim da je to ključni poslovni postulat, pa bi svi trebalo da budu jasni sa odgovorom.\nNa Kopaonik biznis forumu računali smo da bi ovaj problem mogao koštati banke i do 100 miliona evra, ali verujemo da ćemo ga rešiti zajedno – sa građanima, kolegama iz industrije, regulatorima i Vladom.\nVrlo sam svestan da je ovo pitanje postalo veoma atraktivno za određeni broj advokata.\nMeđutim, to nije odgovarajuća praksa, neobično je i dugoročno neodrživo – rekao je predsednik Upravnog odbora Komercijalne banke i član uprave NLB, Arčibald Kremser.\n„To su osnovni postulati – da li treba naplatiti naknadu kupcu za određenu uslugu. Mislim da je to ključni poslovni postulat, pa bi svi trebalo da budu jasni sa odgovorom“, kaže sagovornik.\nPrivredna komora Srbije (PKS) očekuje od skupštinskog Odbora za ustavna pitanja i zakonodavstvo da donese odluku koja će biti u interesu privrede i svih njenih građana, a ne u korist malog broja advokata koji „preko leđa istih građana pokušavaju da oštete domaću privredu za blizu 100 miliona evra“.\nPredsednik PKS Marko Čadež izjavio je da ovakvim tumačenjima Zakona o obligacionim odnosima, Zakona o zaštiti potrošača i Zakona o zaštiti korisnika finansijskih usluga Odbor treba da stavi „tačku na pljačku privrede“ od strane neodgovornih advokata.\n– Kako drugačije nego pljačkom privrede nazvati više od 200.000 tužbi koje su u ime izmanipulisanih građana pokrenuli pojedini advokati.\nŠta je ako nije “pljačka“ kada u tim parnicama građanin u slučaju pozitivne presude u proseku dobije 2.000 dinara, a advokat 42 puta više. Kako nego “pljačkom“ nazvati preprodaju sudskih predmeta od strane advokata po ceni od 20 evra, tako da građani ni sami ne znaju da su uopšte deo bilo kakvog postupka – rekao je Čadež, saopštava PKS.


10.05.2020 u 13:49\nMartinović i Božić štrajkuju glađu ispred parlamenta\nŠef poslaničke grupe Srpske napredne stranke Aleksandar Martinović izjavio je danas da on i njegova partijska koleginica Sandra Božić odlučili da stupe u štrajk glađu zato što smatraju da je došao čas da tužilaštvo i sudstvo u Srbiji reaguju na, kako je rekao, fašističke ispade Boška Obradovića i na sve što se radi u režiji Dragana Đilasa nekoliko godina. „Tužilaštvo mora da reaguje kada na zemlju bacite narodnog poslanika Marijana Rističevića, šutirate ga u glavu, nanesete mu teške telesne povrede, a onda kažete da je Rističević imao nož, a pri tom znate da nije imao nož već ključeve od automobila”, rekao je Martinović novinarima ispred Doma Narodne skupštine, javlja Tanjug. On je dodao da su većinu tužioca i sudija u Srbiji birali ljudi poput Dragana Đilasa, koji ih kako kaže,\n24.02.2020 u 11:34\nNovopazarska škola u štrajku zbog izbora direktora\nNOVI PAZAR – Roditelji i zaposleni u školi „Avdo Međedović” okupili su se danas ispred škole nezadovoljni izborom novog direktora i najavili štrajk skraćenjem časova na 35 minuta. Primopredaja dužnosti, koja je trebalo da se desi jutros, nije održana, jer su okupljeni blokirali ulaz novoizabranom direktoru Safetu Smailoviću i prosvetnom inspektoru, javlja Tanjug. Nastava je obustavljena, jer se smatralo da zbog novonastale situacije škola nije trenutno bezbedna za decu. Direktor škole Ahmedin Đerlek tvrdi da direktor koji je imenovan nije ni konkurisao na konkursu za direktora.\n01.01.2020 u 17:21\nU Francuskoj 28. dan štrajka, sindikati nezadovoljni Makronovim govorom\nPARIZ – Štrajk protiv reforme penzija u Francuskoj danas je ušao u 28. dan, dok su sindikati nezadovoljni novogodišnjim željama i govorom koji je održao predsednik Emanuel Makron. Makron je sinoć branio kontroverznu reformu penzionog sistema, najavivši da će ona biti sprovedena, i pozvao vladu da brzo postigne kompromis sa sindikatima oko tog pitanja zbog kojeg u zemlji nedeljama traje štrajk. Sindikati su posle govora ocenili da u govoru „nema ništa novo”, prenosi Beta. Generalni sekretar sindikata CGT Filip Martiner izjavio da je to govor „koji se čuo hiljada puta” i dodao da je „predsednik zatvoren u svom balonu i misli da je sve u redu u zemlji”. Martinez je ipak rekao da će učestvovati na sastanku 7. januara sa predstavnicima vlasti i dalje pozivajući na povlačenje\n24.12.2019 u 12:54\nŠtrajk upozorenja u Kliničkom centru Srbije sa glavnim zahtevom da se zaposli još stručnjaka\nZaposleni u Kliničkom centru Srbije (KCS) organizovali su danas štrajk upozorenja sa glavnim zahtevom da se zaposle nova stručna lica u toj zdravstvenoj ustanovi. Predsednik Novog sindikata zdravstva Živorad Mrkić kazao je, ispred zgrade uprave KCS-a, da su dobili poziv na pregovore od zamenika ministra zdravlja Vekića i da će u tim pregovorima zaposlene zastupati Štrajkački odbor. Mrkić je naglasio da ukoliko njihovi zahtevi ne budu ispunjeni nakon pregovora, u januaru će se održati štrajk „koji nikome ne želi”. „Došli smo ovde da im kažemo da prekovremeni rad mora da se plati u skladu sa zakonom, a ne slobodni dani koje ne možete da iskoristite. Kako zakon kaže, do zadnjeg dinara mora da bude plaćeno”, kazao je Mrkić i dodao da novčane nadoknade ne mogu dobijati samo „ljubimice\n18.12.2019 u 13:28\nMakron pod pritiskom štrajkova spreman da poboljša plan za reformu penzija\nPariz – Francuski predsednik Emanuel Makron je „spreman da poboljša” plan penzione reforme, zbog kojeg dve nedelje traju štrajkovi i demonstracije, rečeno je jutros u njegovom okruženju uoči novih pregovora vlade sa sindikatima. Makron, međutim, kaže da „neće odustati” od spornog plana, ali je „spreman da ga poboljša kroz razgovore sa sindikatima”, naveli su izvori ukazujući na mogući napredak do kraja ove nedelje, a prenosi Beta. S novim komesarom zaduženim za pitanje penzione reforme Loranom Pjetraševskim, francuski premijer Eduar Filip popodne će se sastati odvojeno sa sindikalnim vođama i poslodavcima da pokuša da nađe način za izlazak iz krize zbog koje je u velikoj meri paralisan javni saobraćaj. Cilj predsednika Makrona jeste da se pauzira sa protestima pred Božić, ali sindikati\n17.12.2019 u 11:13\nŠtrajk širom Francuske, ne rade škole, vozovi, Ajfelova kula\nPARIZ – Zaposleni širom Francuske, uključujući nastavnike, lekare, advokate i radnike u Ajfelovoj kuli, napustili su danas svoja radna mesta kako bi protestovali protiv povećanja starosne granice za odlazak u penziju i kako bi sačuvali sistem socijalne zaštite, u strahu da predsednik Emanuel Makron planira da ga uništi. Za građane i turiste to znači da se već 13. dan suočavaju s problemima u saobraćaju pošto mašinovođe nastavljaju štrajk zbog Makronove reforme penzionog sistema. Škole su danas bile zatvorene i polaganje ispita je otkazano pošto su se nastavnici pridružili štrajku, prenosi Rojters. Bolnice su od svojih zaposlenih zahtevale da pruže ključne usluge nakon što su medicinske sestre, lekari i farmaceuti izašli na ulice kako bi sačuvali nekada hvaljeni javni medicinski


U susret 800 godina manastiru Mileševo, episkopa Atanasija posetio predsednik opštine Prijepolje – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nU susret 800 godina manastiru Mileševo, episkopa Atanasija posetio predsednik opštine Prijepolje\nU eparhijskom sedištu u Prijepolju Episkop mileševski Atanasije primio je u radnu posetu predsednika opštine Vladimira Babića i člana Opštinskog veća Zorana Petrića.\nTokom razgovora sagovornici su razmotrili mogućnosti saradnje Eparhije mileševske i Opštine Prijepolje po pitanju projekata koje Eparhija provodi u okviru obeležavanja jubileja 800 godina manastira Mileševe ali i drugih delatnosti u kojima je potrebna međusobna saradnja, navodi se na sajtu Eparhije mileševske.\nSvi su se složili da je izuzetno važno postojanje obostrane zainteresovanosti za blisku saradnju Eparhije i svih lokalnih samouprava na prostoru mileševske dijeceze a u cilju unapređenja uslova života onih koji na tom prostoru žive, rade i stvaraju.\nКako bi se što uspešnije realizovali svi mogući oblici međusobnog rada u budućnosti bi trebalo ovakve sastanke češće održavati, zajednička je konstatacija obe strane.\nIzvor; PP Media\nIzveštaj o COVID-19\nDo 16. novembra otvoren je Javni poziv građanima Užica za sufinansiranje troškova vantelesne oplodnje\nredakcija okt 30


PG: "Sva Evropa, osim Srba, zna da su Crnogorci nacija"\nPG: „Sva Evropa, osim Srba, zna da su Crnogorci nacija“\nPODGORICA – Iako je Mitropolija crnogorsko primorska ranije saopštila da će sutrašnji Trojičindanski sabor biti obeležen isključivo kao crkveni događaj, najavljeno usvajanje Predloga zakona o veroispovesti u crnogorskom parlamentu, što je zaoštrilo retoriku na najvišem nivou na relaciji Beograd – Podgorica, uznemirilo je duhove u toj državi.\n„Trojičindanski sabor pre svega i iznad svega je crkveno-liturgijski događaj na koji su, kao i do sada, isključivo i pozvani pravoslavni vernici koji žive u Crnoj Gori“, poručeno je ranije iz Mitropolije crnogorsko primorske.\nMCP je na taj način zapravo demantovala neke crnogorske medije koji su objavili vest o navodno „organizovanom dolasku vernika iz Srbije i Republike Srpske“ u Podgoricu na taj sabor.\nTako predsednik crnogorskog parlamenta, Ivan Brajović, ocenjuje da je sutašnje okupljanje arhijereja i vernika u Podgoričkom sabornom hramu Hristovog vaskrsenja „pokušaj stvaranja tenzija u društvu, kao i pokušaj regrutacije vernika, koju sprovodi Srpska pravoslavna crkva i deo opozicije, potpomognuti delovima vlasti druge države“.\nBrajović je za Radio Crne Gore rekao da je reč o „perfidnoj manipulaciji orijentisanoj ka materijalnim, a ne duhovnim vrednostima“.\nBrajović je saopštio i da „pojedinim zvaničnicima Srbije bavljenje Crnom Gorom predstavlja pogodan otklon od donošenja kompleksnih državnih odluka“.\nOvaj medij ukazuje da vladajuća DPS sutrašnji skup ocenjuje politickim, posebno naglasivši da u njemu ucestvuje opozicioni Demokratski front, koji kvalifikuje kao „pro-srpsku ekstremnu partiju“, cijim liderima, podseća, Andriji Mandicu i Milanu Knezevicu, preti po pet godina zatvora zbog učešća u pokusaju terorizma, jednom od, kako navode, najtežih krivicnih dela protiv drzave Crne Gore.\n„Sto posto se radi samo o imovini i ljudi iz tih institucija žele da zaštite prvenstveno svoje lične interese u tim institucijama i grubo zloupotrebljavaju crkvu, verske praznike, institucije kao što su sabori ili neke slične svetkovine“, kaže Vuković.\n„Sva Evropa i sva bivša Jugoslavija, mimo Srbije, zna da su Crnogorci nacija, niko to ne dovodi u pitanje, samo Srbi. Taj kompleks imperiornosti Srba prema Crnoj Gori je jednostavno neizlečiv“, naveo je Cerović.\n„Za potrebe politike sve može da se izjavi i sve može da se plasira građanima kao potencijalnim biračima. S obzirom na to da na teritoriji Crne Gore ne postoji mogućnost da neko podrži ili ne podrži svojim glasom, ne vidim smisao takvih izjava“, kaže Vuković.\nI u nekanonskoj CPC sutrasnji skup smatraju politickim i opasnim.


Poruka je jasna: “Izbegavajte putovati u Francusku.“ Dolazi iz Stejt department američkim državljanima.\nAmeričke vlasti su u ponedeljak, 6. decembra, zatražile od svojih državljana da izbegavaju odlazak u deset novih zemalja, uključujući Francusku. "Zbog trenutne situacije u Francuskoj, čak i potpuno vakcinisani putnici mogu riskirati zarazu i širenje varijanti", objasnila je glavna američka zdravstvena agencija, Centri za prevenciju i kontrolu bolesti (CDC).\nBroj zaraženih se povećava dok je ministar zdravlja Olivije Veran rekao da se epidemiološka situacija u zemlji pogoršava. Od 15. januara svi punoletni moraće da prime i buster dozu vakcine najmanje sedam meseci posle druge doze kako bi mogli da zadže svoje kovid sertifikate.\nOko 76,8 odsto nacije je potpuno vakcinisano.


Novi ciklus Erasmus plusa, poziv i BiH da učestvuje\nProgram koji finansira Evropska unija, Erasmus plus, raspisao je novi poziv za podnošenje prijedloga za finansiranje projekata proširenje kapaciteta u oblasti visokog obrazovanja.\nBudžet za novi ciklus Erasmus plus programa od 2021. do 2027. je 30 miliona evra što je duplo više u odnosu na prošli ciklus.\nZa projekte iz BiH osigurano je od pola miliona do milion evra po projektu, a omogućeno je i udruživanje sa partnerima iz regiona i Evrope.\nErasmus plus program koji finansira Evropska unija za naredni šestogodišnji ciklus udvostručio je budžet u odnosu na prošli i to sa 15 na 30 miliona evra, čime se otvaraju veće mogućnosti za univerzitete, studente i akademsko osoblje da apliciraju za projekte. Ovo je izjavila u Banjaluci Aleksandra Vagner, šefica Kancelarije Evropske unije u Banjaluci, prilikom predstavljanja mogućnosti koje pruža novi ciklus Erasmus programa za Bosnu i Hercegovinu.\n"Svake godine imamo sve više aplikacija iz Bosne i Hercegovine što pokazuje povećanu mobilnost i želju da se steknu nova iskustva i povećaju mogućnosti za zapošljavanje i razvoj karijere. Prema statistikama raste mobilnost studenata, pa je tako za Bosnu i Hercegovinu od dvije hiljade u prošloj akademskoj godini, broj aplikacija porastao na tri hiljade u ovoj godini. Ipak, postoji potreba da se radi još više direktno sa studentima, da ih se informiše o važnosti i prednostima studiranja van granica zemlje", istakla je Vagner\nJedan od važnijih aspekata novog ciklusa Erasmus plus programa jeste mogućnost aplikacija Univerziteta i Fakulteta za finansiranje projekata jačanja kapaciteta kaže Suad Muhibić, direktor nacionalne Erasmus plus kancelarije u Bosni i Hercegovini.\n"To se može uraditi kroz reforme nastavnih planova i programa, kroz poboljšanje saradnje sa privredom ili kroz poboljšanje upravljačkih struktura na Univerzitetima", istakao je Muhibić.\nOn dodaje da je poziv za apliciranje za projekte otvoren do februara iduće godine, a vrijednost grantova iznosi od pola miliona do milion evra po projektu.\n"Mi otprilike godišnje dobijamo oko osam projekata u oblasti izgradnje kapaciteta i takođe je veliki broj projekata koji daju stipendije našim studentima da studiraju van naše zemlje. Uglavnom svi projekti u kojima mi učestvujemo su regionalnog tipa u saradnji sa svim zemljama regiona i evropskim partnerskim institucijama. Dakle, postoje mnoge mogućnosti i mi želimo da ohrabrimo naše akademsko osoblje i studente da se uključe i iskoriste ovu priliku koja se nudi", objasnio je Muhibić.\nRektor Univerziteta u Banjaluci, Radoslav Gajanin istakao je da su do sada projekti iz Erasmus plus programa mnogo doprinijeli razvoju i napretku visokog obrazovanja u BiH, a posebno na Univerzitetu u Banjaluci.\n"Nekoliko laboratorija i nastavnih prostora je opremljeno upravo kroz učešće naših nastavnika i saradnika u ovakvim i sličnim projektima. Takođe, naši nastavnici, saradnici i studenti su učestvovali u razmjenama, a broj razmjena na godišnjem nivou permanentno raste. Broj projekata i projektnih aplikacija iz godine u godinu raste", istakao je Gajanin.\nIz Kancelarije Evropske unije u Banjaluci poručeno je da Erasmus plus kao najvažniji evropski program obrazovanja omogućava velikom broju korisnika mobilnost nastavnika i studenata, sticanje novih znanja, vještina i kompetencija koje su vrlo važne za reformu visokog obrazovanja u Bosni i Hercegovini.


Gorući problem goruće deponije u Vinči - NOVA stranka\nGorući problem goruće deponije u Vinči\n13.06.2017 Press služba Beograd, Naslovna 0\nDok divlja deponija u Vinči gori već 25 dana, šireći ne samo nesnosan smrad, već i opasne gasove, još uvek prvi čovek Beograda Siniša Mali izruguje se građanima tvrdeći da je sagorevanje otpada zaustavljeno, te da ne vidi nikakav problem po zdravlje stanovništva. Proces sagorevanja otpada ne može se u potpunosti zaustaviti zatrpavanjem zemljom! To, sigurno, zna i Mali, ali poput svog gurua „predsednika-premijera“, ulazi u zonu sumraka svojih izmišljotina, bahato ignorišući opasnost od trovanja građana.\nNaime, sagorevanjem smeća na dubinama 30-60 m dolazi do oslobađanja otrovnog gasa metana i njegovog sagorevanja i širenja produkata tog sagorevanja putem vazdušnih struja po Beogradu. Usput dolazi do sagorevanja i drugih kancerogenih i opasnih materija, za čije registrovanje u Srbiji ne postoje precizni aparati, a koje se opet putem vetra šire gradom.\nRešenje za problem deponije u Vinči naravno postoji. Jedna opcija jeste preskupa i pod velikim je pitanjem načina finansiranja i mogućeg aranžmana sa budućim vlasnikom planirane fabrike za preradu otpada (spominje se cifra od čak 300 miliona evra), za čiji tender je otvaranje ponuda planirano za 6. jul. Postoji i brži, sigurniji i jeftiniji način otklanjanja mogućnosti zagađenja: putem postavljanja poroznih cevi za iznošenje metana iz deponije, za šta bi sredstva mogla da se obezbede iz gradskog budžeta.\nGradski odbor Nove stranke Beograd zahteva hitno rešavanje ovog gorućeg problema u konsultaciji sa najstručnijim ljudima u ovoj oblasti, kako bi se što pre sprečilo širenje materija opasnih po zdravlje građana.\nZahtevamo i hitnu smenu gradskih čelnika koji bacaju dva miliona evra na raspevano-svetleću fontanu pokušavajući da građanima zaokupe pažnju dok ih istvoremeno – ignorisanjem problema u Vinči - truju.\nU danima kada se najavljuje tužba protiv NATO zbog upotrebe osiromašenog uranijuma u agresiji nad Srbijom 1999, licemerno je svu odgovornost za porast malignih oboljenja prebacivati upravo i isključivo na to (bez relevantnih dokaza), a da se istovremeno potpuno zanemaruje činjenica da u Srbiji nije postignut nikakav pomak u zaštiti životne sredine. Nisu otvorene fabrike za reciklažu, preradu otpada i posebno opasnih otpada koji se nemilice odlaže zajedno sa „običnim“ otpadom.\nNova stranka će činiti sve da se uvede red u ovu oblast koja je od posebnog značaja za život i zdravlje građana, a koja je i jedan od glavnih uslova u pristupnim pregovorima za ulazak Srbije u EU.\nAleksandar Ilić, Gradski odbor Nove stranke Beograd\nPrethodna vest\tDokumentovane gestapovske metode iživljavanja nad novinarima Sledeća vest\tŽenska platforma za razvoj Srbije osudila tabloidnu hajku na Mariniku Tepić


Jubilarni 30. Beogradski maraton predstavljen na specijalizovanim sajmovima - Sportske vesti - Savremenisport.com\nNaslovna :: Sportske vesti ::\tJubilarni 30. Beogradski maraton predstavljen na specijalizovanim sajmovima\nOvaj projekat Skupštine grada Beograda koji je ove godine prvi put realizovan, sem predstavljanja Beogradskog maratona, ima za cilj i promociju turističkih destinacija Beograda i Srbije u funkciji povećanja turističkog prometa, a izabrani su događaji i gradovi koji u trkačkom pogledu izuzetno mnogo znače na svetskom i regionalnom nivou.\nDejan Nikolić, direktor Beogradskog maratona tim povodom je izjavio: „Izuzetno smo zadovoljni načinom na koji je Beogradski maraton predstavljen na značajnim maratonskim destinacijama kao i prijemom od strane učesnika na tim događajima. Slične projekte u prethodnom periodu realizovali su i neki maratoni u našem okruženju i u ovom trenutku vidljivi su efekti takvog njihovog delovanja. Sajmove u Čikagu, Ljubljani, Njujorku i Atini posetilo je preko 350 000 ljudi iz 140 zemalja sveta, podeljen je veliki broj promotivnih materijala, ostvareni su značajni novi kontakti, uspostavljena je nova mreža komunikacije sa svetskom trkačkom zajednicom, proširena je saradnja sa mnogim bitnim činiocima u trkačkoj industriji. Posebno veliko interesovanje za Beogradski maraton i uspostavljanje saradnje pokazali su učesnici i specijalizovane turističke agencije iz Kine, SAD, Skandinavije, Meksika, Brazila, Japana i drugih zemalja. Ovakav vid predstavljanja je za nas nezamenjiv i najefikasniji način stvaranja direktne komunikacije sa samoplatežnim učesnicima maratona i specijalizovanim tur operatorima“ - pojasnio je Nikolić.\n„Verujemo da će Beogradski maraton zahvaljujući globalnoj snazi trkačkog pokreta, značaju Beogradskog maratona i povećanju interesovanja za ovaj događaj u zemlji i svetu, kao i početku realizacije ovog projekta sa TOB-om uskoro osetiti efekte i u ovoj oblasti.“ - zaključio je Dejan Nikolić.\nPosebno je značajna i činjenica da je u okviru upravo održanog 34. Atinskog maratona (Athens marathon the Authentic) održan i Kongres AIMS-a (Svetsko udruženje maratona i uličnih trka) na kome je jedna od izuzetno bitnih tema bila i „Ekonomski i društveni uticaj maratona na gradove i regije u kojima se maratoni održavaju“. Tom prilikom, visoki zvaničnici AIMS (Pako Borao - predsednik) i IAAF (Karlo Kapalbo - predsednik Komisije za trčanje i direktor Praškog maratona) konstatovali su da se trkački pokret neprekidno razvija i raste po godišnjoj stopi od 16% u poslednje dve decenije i da ostvaruje izuzetno značajne efekte za gradove i regije u kojima se maratoni održavaju i to u oblastima ekonomije, zdravlja, promocije, humanitarnih aktivnosti, očuvanja životne sredine...\nDatum: 18.11.2016. Autor: Beogradski maraton\n+ Tigrice gostuju lideru\n+ Izazov za prave ljubitelje intenzivni...\n+ Još jedno priznanje za Buluta\n+ Izabrani najbolji Perfect Split stajl...


EL: Partizan na Vašaš po pobedu Vaterpolo Vest Srbija Sport\n"Očekuje nas duel sa možda najjačom ekipom u grupi. Imamo povoljan skor sa Vašašom, ali svaka utakmica je epizoda za sebe. Pobeda bi nam olakašala posao i povećala šanse za plasman u drugu fazu", ocenio je Brdajić.\nUmesto suspendovanog trenera Igora Milanovića novinarima se obratio njegov pomoćnik Uroš Stevanović koji će voditi aktuelne evropske prvake u naredne tri utakmice.\n"Nemamo imperativ pobede, ali tražimo od igrača da pruže maksimum. Izuzetno poštujemo Vašaš, koji igra odličnu odbranu, međutim mi smo u uzlaznoj putanji i pokušaćemo da pobedimo", rekao je Stevanović.\nPored trenera Milanovića, koji je kažnjen zbog verbalnog napada na sudije posle poraza Partizana u 1. kolu od Segeda u Beogradu, jedan meč suspenzije dobio je i Stefan Mitrović. Kako je naveo Stevanović, ekipa će zbog toga "verovatno igrati sa jednim golmanom".\nVaterpolista Partizana Miloš Ćuk kazao je da će crno-beli sutra pokušati da nadoknade poraz sa starta.\n"Idemo u Budimpeštu da ispravimo grešku iz prethodnog kola. Dosta smo radili i očekujem da budemo kompaktniji i koncentrisaniji", rekao je Ćuk.\nLaslo Šuranji, koji je pre dolaska u Partizan šest godina igrao u Mađarskoj, kazao je da "to što je Vašaš najjači u grupi, ne znači ništa".\n"Nedavno su izgubili u Kupu od Honveda, što znači da i mi možemo da ih pobedimo", dodao je on.\nUtakmica Vašaš - Partizan igraće se u sredu u 20.30 u Budimpešti.\nSrbija Sport - 00:18 08/11/2011


“Pavgord” će odblokirati “Aluminu”ako postanu suvlasnici – Cafe.ba\nFirma “Pavgord” iz Foče poručila je kako je spremna da odblokira račune “Alumine”, firme kćerke Fabrike glinice “Birač”, tražeći zauzvrat da im se dug koji potražuju pretvori u suosnivački kapital.\nOd stečajnog upravnika Fabrike glinice “Birač” traže da im se priznaju potraživanja koja su otkupili od Ukio banke prema ovoj fabrici, s tim da su spremni da odustanu od razlučnih prava, kao i na smanjenje iznosa potraživanja prema “Birču”.\n“Pogrešna sam adresa za to. Nešto što sam osporio prije četiri godine sada ne mogu priznati i za to postoje drugi organi koji o tome treba da odluče”, kazao je Đurđević.\nPetar Đokić, ministar industrije, energetike i rudarstva RS, poručio je kako će Vlada već početkom naredne sedmice razmatrati pitanja u vezi s “Aluminom” i zauzimati stavove, koji će biti u pravcu pune podrške održavanju procesa rada u ovom privrednom društvu.\n“Pavgord” je juče preko banjalučke advokatske firme “Sajić”, inače svog pravnog zastupnika u ovom slučaju, uputio pismo na adrese brojnih institucija, među kojima je i predsjednik Republike Srpske.\nPodsjećamo, u pitanju je preduzeće koje je za 6,4 miliona evra otkupilo od Ukio banke potraživanja od 155,2 miliona maraka, koje je banka imala prema Fabrici glinice “Birač” u stečaju, a čija je “Alumina” kćerka firma.\nU pismu koje se pojavilo u javnosti se podsjeća kako su društva iz grupacije Fabrike glinice “Birač” dala obezbjeđenja za kredite koje je Ukio banka iz Litvanije plasirala društvima u toj zemlji, te da su potraživanja koja je Ukio banka imala prema Fabrici glinice “Birač”, a koja su prijavljena u stečajnom postupku u cijelosti osporena.\n“Predmetna potraživanja ugovorom je otkupilo društvo “Pavgord” tokom 2015. godine i od tada pokušava da uspostavi saradnju s upravom društva, odnosno stečajnim upravnikom i Odborom povjerilaca, ali bezuspješno”, navodi se u pismu.\nNavode kako se od otvaranja stečajnog postupka vodi nekoliko sporova, kako u Republici Srpskoj, tako i u Litvaniji, te da su do sada svi sporovi koji su okončani okončani u korist Ukio banke, odnosno “Pavgorda”.\n“Među tim sporovima je i ovaj izvršni postupak u kojem je blokiran račun društva ‘Alumina’ Zvornik, uz napomenu da je rješenje o izvršenju doneseno 2013. godine, kada je tada postupajući sudija nezakonito deblokirao račun ‘Alumine’, te je od tada, dakle četiri godine, račun ‘Alumine’ nezakonito deblokiran”, stoji u pismu.\nIz advokatske firme “Sajić” je saopšteno kako “Pavgord” nema namjeru da sprečava “Aluminu” niti bilo koje drugo društvo da radi.\n“Naprotiv, pokušava da dogovori saradnju s povjeriocima Fabrike glinice ‘Birač’ da bi ‘Alumina’ mogla nesmetano da radi i pozitivno posluje na dobrobit svih, od države preko lokalne zajednice do radnika”, navodi se u saopštenju.\nMinistar Đokić juče je posjetio “Aluminu”, a nakon razgovora s Miloradom Motikom, predsjednikom Upravnog odbora, ocijenio je da je u cijelom ovom slučaju do sada najispravniju odluku od interesa za “Aluminu” i RS donio Okružni privredni sud u Banjaluci, koji je naložio Osnovnom sudu u Zvorniku da promijeni svoj stav i da se deblokira račun kompanije.\n“Osnovni sud u Zvorniku do danas tu odluku nije izvršio i sada imamo spor na relaciji dvije pravosudne institucije, što je nedopustiva praksa”, istakao je Đokić.\nMotika je upozorio da je situacija u “Alumini” veoma ozbiljna i ukoliko se nastavi blokada računa, kompaniji prijeti katastrofa.


Ogorčenje zbog američke odluke o ubrzavanju ili usporavanju internet stranica | INS\nOdluka američke Federalne komisije za komunikacije izazvala je ogorčenje korisnika širom svijeta, obzirom da će korporacije koje nadziru globalnu kompjutersku mrežu sada biti u poziciji da nekim internet stranicama pogoduju, dok druge usporavaju.\nJedino ograničenje jeste što će odluku o tome morati javno objaviti. Dok je komisija razmatrala ovo pitanje koje se smatra udarom na slobodu univerzalnu slobodu pristupa internetu, hiljade ljudi je demonstrirala ispred ureda američke institucije.\nUoči samog glasanja upaljen je i sigurnosni alarm u zgradi zbog čeka je morala biti i evakuirana. Čelnici američke institucije odbacuju kritike da će ovo narušiti neutralnost globalne mreže, tvrdeći da će izmjene pomoći inovacijama i bržem povezivanju ljudi koji žive u ruralnim područjima.


Početak/Magazin/Josipa Lisac nastupa u Nišu\nNiške Vesti18. marta 2019.\nJosipa Lisac, jedna od najvećih muzičkih diva sa prostora bivše Jugoslavije, nastupiće u Nišu, 31. maja, u okviru festivala „PozitivNi“. Koncert je, kao i ceo festival, za posetioce besplatan, nastup Josipe Lisac počinje od 21 čas, navode organizatori.\n„Posle više od 10 godina, najveća muzička diva sa prostora bivše Jugoslavije nastupa na festivalu PozitivNI. Nemerljivim talentom, pojavom, eksperimentisanjem i dokazivanjem u širokom spektru muzičkih žanrova Josipa Lisac je sinonim svih vrednosti kojima PozitivNI festival teži već petu godinu“, ističu organizatori festivala.\nDušanova ulica Josipa Lisac PozitivNI\nPreminulo 48 pacijenata, pad broja zaraženih u Srbiji\nNa virus korona pozitivno preko 2.800 osoba, preminulo 14 pacijenata


Istanbul Grand Airport još uvek nije otvoren - Daljine.rs\nIstanbul Grand Airport (IGA) nije otvoren 3. marta kako je bilo prethodno najavljeno, javljaju agencije.\nNovi istanbulski aerodrom je napravljen prema projektu koji bi trebalo, kada sve faze izgradnje budu gotove kroz nekoliko godina, doneti mu zvanje najvećeg aerodroma na svetu.\nIako ga je svečano otvorio turski predsednik Erdogan i to na Dan Republike 28. novembra 2018, to je bilo simbolično otvaranje pošto je aerodrom 31. decembra počeo da prima prve avione u ograničenom kapacitetu.\nNakon otvaranja pokrenute su avio operacije domaće aviokompanije Turkish Airlines-a ka 17 destinacija, većinom u domaćem saobraćaju. Tada je najavljeno da će svi ostali letovi biti prebačeni sa aerodroma Ataturk (IST) od 3. marta, ali se to nije desilo.\nMeđutim, zvaničnici su sada izjavili da „kompletno preuzimanje saobraćaja od starog aerodroma još uvek nije spremno i da se zbog toga otvaranje novog aerodroma u celosti pomera za 5. april“.\nPomenutog 5. aprila 2019. godine u 3 sata biće započet postepeni transfer letova uz napomenu da će oba aerodroma tog dana raditi sa smanjenim kapacitetom sa samo 70 letova na sat, o čemu su obaveštene sve aviokompanije čiji se transfer na novi aerodrom očekuje.\nLokacija Istanbul Grand Airport u odnosu na druga dva / Wikimedia / Openstreetmaps.org\nU cilju promocije Istanbul Grand Airport turske vlasti će na njemu organizovati specijalnu aerodromsku konferenciju koja će trajati od 18. do 20. juna.\nPodsećamo, ovaj aerodrom je treći aerodrom u Istanbulu pored aerodroma Ataturk (IST) i Sabiha Gokčen (SAW) i planiran je da godišnje opsluži 150 miliona putnika, s mogućnošću proširenja na 200 miliona putnika godišnje. Kada Istanbul Grand Airport bude završen, planirano je postepeno ukidanje aerodroma Ataturk.